Mr. Freeze

**Mr. Freeze**, pravim imenom **Dr. Victor Fries** je fiktivni lik, stripovski superzlikovac koji se pojavljuje u stripovima koje izdaje DC Comics. Mr. Freeze je najpoznatiji kao jedan od Batmanovih protivnika, mada se znao pojaviti i kao protivnik nekog od drugih DC-jevih superheroja. Mr. Freezea su stvorili Bob Kane, David Wood i Sheldon Moldoff, a prvi put se pojavio u stripu *[[Batman (strip)|Batman]]* #121 (veljača 1959.), mada je tada nosio ime **Mr. Zero**. Prvo pojavljivanje pod današnjim imenom imao je u stripu *[[Detective Comics]]* #373 (ožujak 1968.).

Mr. Freeze je vrlo specifičan Batmanov protivnik. Njegove supermoći posljedica su napredne tehnologije, dok on sam ne može uopće preživjeti bez kriogeničkog odijela ili izrazito niskih temperatura. Njegovi zločini su mahom povezani uz hladnoću i led, a svemu tome doprinosi i njegov *Freeze Gun* kojim svoje protivnike može instantno zamrznuti. Iako njegova geneza varira, u najčešćoj varijaciji, dr. Victor Fries je uspješan znanstvenik i kriogeničar koji je pokušavao pronaći lijek za svoju kriogenički zamrznutu, nasmrt bolesnu suprugu Noru. Prilikom eksperimenata je došlo do nesreće koja je unakazila Friesa i dovela ga do toga da ne može preživjeti bez izrazito niskih temperatura. Njegovi su zločini uglavnom motivirani potrebom da izliječi svoju suprugu. IGN je Mr. Freezea proglasio 67. najboljim stripovskim zlikovcem svih vremena.

Mr. Freeze je bio jedan od zlikovaca koji se premijerno pojavio u seriji ''Batman'' iz 60-ih godina. Tada su ga glumili George Sanders, Otto Preminger i Eli Wallach. Godine 1997., Arnold Schwarzenegger je tumačio Mr. Freeza u kritički neuspjelom filmu *[[Batman & Robin (film)|Batman & Robin]]*, dok mu je u istom periodu Michael Ansara posudio glas za animiranu seriju **'. [[Clancy Brown]] mu je posudio glas u animiranoj seriji ''[[The Batman (TV serija)|The Batman]]'', dok je isto za serijal igara **' uradio Maurice LaMarche. Prilikom pojavljivanja u seriji *[[Gotham (TV serija)|Gotham]]* tumačio ga je Nathan Darrow.

## Pregled lika

Mr. Freeze je lik koji je tokom godina bio izložen različitim promjenama i interpretacijama tako da se o konstanti u njegovoj interpretaciji može govoriti tek od početka 90-ih godina, otkada su svi autori uglavnom slijedili kanon kojega je postavio Paul Dini. Isprva se pojavio kao Mr. Zero, znanstvenik čiji dizajn za *Freeze Gun* propadne kada ovaj prolije kriogeničku tekućinu po sebi, no taj je lik bio korišten kao jedan od smiješnijih Batmanovih protivnika. Već tokom televizijske serije iz 1966., Mr. Zero je preimenovan u Mr. Freezea tako da je serija, u kojoj su Freeza glumili čak trojica glumaca, popularizirala njegov lik među fanovima.

Gotovo 30 godina kasnije, Mr. Freeze je doživio još jednu drastičnu promjenu u sklopu animirane serije **'. Koristeći scenarij [[Paul Dini|Paula Dinija]], epizoda "[[Heart of Ice (Batman: The Animated Series)|Heart of Ice]]" prikazala je potpuno novu genezu Freezeova lika. Od smiješnog protivnika, Freeze je postao genijalni znanstvenik opsjednut ledom koji želi spasiti svoju kriogenički zamrznutu suprugu [[Nora Fries|Noru]] od smrti. Kada doživi nezgodu prilikom rada, postaje zločinac Mr. Freeze i teži k izgradnji kriminalnog imperija kako bi dobio dovoljno novca za svoja istraživanja. Dinijev Mr. Freeze je kompleksni, tragični antijunak kojeg su fanovi dočekali s oduševljenjem tako da je ta verzija njegove geneze praktički postala kanonska te je prisutna u svim daljnjim interpretacijama, uključujući i stripove. Prije prikazivanja Dinijeve epizode, Mr. Freeze je bio stripovski mrtav lik, ubijen prilično nonšalantno od strane [[Joker (strip)|Jokera]]. Oživljen je nakon emitiranja epizode.

Epizoda "Heart of Ice" je bila značajna i za samu seriju, postavivši ambijent za daljnji razvoj priče kao i temelje za enorman uspjeh za taj animirani film, koji je u [[SAD|Sjedinjenim Državama]] išao subotom ujutro. Priča o Nori bila je kanonska više od dva desetljeća prije nego je ponovo promijenjena u sklopu serijala [[The New 52]], gdje je Fries prikazan kao zaposlenik [[Bruce Wayne|Brucea Waynea]] koji je radio na pokušaju spašavanja Nore Fields, žene rođene [[1943.]] i kriogenički zamrznute u dobi od 23 godine. Fries se zaljubio u nju i pokušao ju spasiti, no Wayne je naredio zatvaranje projekta što je razbjesnilo Friesa, koji je na Waynea bacio stolicu. Stolica je razbila kontejner s kriogeničkom tekućinom i tako je nastao Mr. Freeze. U ovoj verziji, Nora Fields nikada nije bila Friesova supruga, no okosnica priče o znanstveniku koji zbog opsesivne ljubavi doživi katastrofalnu nesreću i postaje kriminalac ostaje ista.

Freezeovo jedino filmsko pojavljivljivanje bilo je u [[Joel Schumacher|Schumacherovom]] neuspješnom filmu ''[[Batman & Robin (film)|Batman & Robin]]'', gdje ga je tumačio [[Arnold Schwarzenegger]]. Film je također koristio dijelove Dinijeve priče.

==Biografija==

Zbog drastičnih promjena koje je doživio tokom godina, vrlo je teško dati konkretnu biografiju i genezu Mr. Freezea. Prva inkarnacija lika, Mr. Zero, pojavio se kao jedan od "joke villains" (vidi i [[Killer Moth]]) te je imao samo jedno stripovsko pojavljivanje prije nego je [[1968.]] godine predstavljen kao Mr. Freeze. Promjena imena bila je posljedica [[Batman (TV serija)|popularne serije]] iz [[1966.]] godine, gdje je lik nazvan Mr. Freeze. Popularnost serije dovela je do toga da je lik među fanovima bio poznatiji po svom televizijskom, a ne onom stripovskom imenu pa je isto promijenjeno. Ipak, Mr. Freeze sve do 90-ih godina nije imao status ozbiljnog [[Batman]]ovog protivnika, kada je ponovo televizijska inkarnacija lika, iz serije **', Freezea predstavila kao znanstvenika koji je postao kriminalac kako bi spasio svoju bolesnu suprugu. Ta priča smatrala se kanonskom genezom gotovo dva desetljeća, no čak je i ona ponešto izmijenjena tokom New 52 serijala (mada ne drastično).

Iz navedenih razloga, vrlo je teško konkretizirati Freezeovu biografiju. Ona je tokom godina doživjela toliko promjena da je nekakav unificirani pristup praktički nemoguć zbog čega se ovome liku treba posvetiti kroz svaku pojedinu inkarnaciju.

### Srebrno doba

U kontekstu pred-''Crisis'' kontinuiteta, Mr. Zero se prvi put pojavljuje u priči "The Ice Crimes of Mr. Zero" u sklopu stripa *[[Batman (strip)|Batman]]* #121 (veljača 1959.). Uz pomoć svoje bande i oružja naziva *Ice Gun*, Mr. Zero čini seriju krađa dijamanata. Iako ga Batman i Robin pokušavaju zaustaviti, Mr. Zero zaledi cestu i uspijeva pobjeći. Natrag u svome skrovištu u kojem održava konstantno niske temperature, uz izuzetak jedne klupe za članove svoje bande, Mr. Zero objašnjava svojim pomoćnicima kako je imao nezgodu sa svojim oružjem (došao je u kontakt s prevelikom količinom hladnog plina iz oružja) koja mu je onemogućila disanje i normalnu egzistenciju pri sobnoj temperaturi. Tako je nastalo njegovo skrovište, ali i posebno odijelo koje stalno održava nisku temperaturu. Prilikom sljedećeg pokušaja krađe, Mr. Zero zaledi Batmana i Robina u velike ledene torte, međutim ovi se uspiju osloboditi i gurnuti Zeroa u vruću paru iz puknute cijevi prije nego može koristiti svoje oružje. Ubrzo nakon. Mr. Zero izlazi i shvati kako je para obnovila njegovu normalnost, a Batman se nada da će zakon učiniti isto s njegovim kriminalnim umom. Ova priča ponovo je uvrštena u izdanje *Batman* #176 (prosinac 1965.), no bez ikakvih izmjena.

U stripu *[[Detective Comics]]* #373 (ožujak 1968.), Mr. Zero si je promijenio ime u Mr. Freeze i krenuo u krađu dragocjenih slika. Istovremeno, Bruce Wayne, Dick Grayson i Alfred voze tetu Harriet u bolnicu kako bi dobila kriogeničku operaciju koja bi joj spasila život. Istovremeno korištenje kriogeničkog uređaja i Freezeova oružja dovodi do toga da oba uređaja zakažu. Batman ubrzo shvati Freezeove planove i uspije ga namamiti u zamku. Isto tako, Batman i Robin se pripreme za borbu protiv njega tako što u pojaseve ugrade posebne uređaje za zagrijavanje. Mr. Freeze ih svlada i uspije zalediti Batmana te gurnuti s vrha zgrade, nadajući se da će ovaj poginuti pri padu. Batman se međutim uspije osloboditi i nastavlja napad na Freezea, kojeg ubrzo i svlada. Mr. Freeze završi u rukama načelnika Gordona, a Batman i Robin, sada ponovo Bruce Wayne i Dick Grayson, odlaze u bolnicu gdje saznaju da je teta Harriet uspješno operirana.

Freezeovo sljedeće pojavljivanje u sklopu pred-''Crisis'' serijala bilo je u stripu *[[Batman (strip)|Batman]]* #291 (rujan 1977.), u sklopu priče "Where Were You on the Night Batman Was Killed?". U toj je mini-seriji, koja se protegla kroz četiri uzastopna izdanja, Batman navodno mrtav zbog čega se organizirao proces da se utvrdi tko je zapravo njegov ubojica. S Ra's al-Ghulom kao sucem i Two-Faceom kao tužiteljem, porota mora procijeniti istinitost iskaza četverto glavnih kandidata - Catwoman, Lexa Luthora (#293 - "The Testimony of Luthor!"), Riddlera (#292 - "The Testimony of the Riddler!") i Jokera (#294 - "Testimony of the Joker!"). Mr. Freeze u sklopu ove serije pojavljuje kao jedan od porotnika, što će kasnije ponoviti i u stripu **' ([[2000.]]). Na kraju se otkrije kako je cijelo suđenje besmisleno jer je Batman zapravo živ i prerušen u Two-Facea slušao svoje protivnike kako izmišljaju priče o njegovoj smrti.

Redizajnirani Mr. Freeze, sada u bijelo-plavom kostimu, bez spremnika na leđima i s ružičastim naočalama, pojavljuje se u stripu ''[[Batman (strip)|Batman]]'' #308 (veljača [[1979.]]), u priči "There'll Be a Cold Time in the Old Town Tonight!". U toj priči, Batman otkriva smrznuto tijelo financijera Jacoba Rikera, koji je kažnjen jer je pokušao prevariti Freezea. Freeze u međuvremenu provodi bizarne [[kriogenika|kriogeničke]] tretmane nad još jednim financijerom, Johnom McVeejem, želeći mu trajno smanjiti tjelesnu temperaturu i tako mu produžiti život. Međutim, tehnika još uvijek nije usavršena i McVee se pretvara u živog zombija (tijelo mu je preživjelo, ali je mozak potpuno zamrznut) pa ga Freeze inkorporira u svoju već postojeću vojsku naziva "Cold Pack". Istovremeno, Freeze svojoj djevojci Hildy obećaje kako će, kada usavrši tehniku, istu primijeniti na njoj, ne znajući kako ga ova tajno planira ubiti kada joj omogući dulji život. Batman ubrzo dolazi do Freezea, no zlikovčev "Cold Pack" ga svlada i stavi u jedan od kriogeničkih spremnika. Batman se prethodno osigurao i tako preživio tretman, nakon čega je svladao Freezea i onesposobio njegov "Freeze Gun". Hildy je pokušala zalediti Batmana, ne znajući da je oružje onesposobljeno, što je dovelo do toga da je sama ostala zamrznuta.

''[[Detective Comics]]'' #526 (svibanj [[1983.]]), ujedno i 500. pojavljivanje [[Batman]]a na stripu, donosi kompleksnu priču o sukobu [[Batman]]a, [[Robin]]a, [[Batgirl]], [[Catwoman]] i [[Talia al-Ghul|Talije al-Ghul]] protiv cijele plejade Batmanovih protivnika, među kojima je i Mr. Freeze.

Mr. Freeze je imao još dva pojavljivanja u [[Crisis on Infinite Earths|pred-''Crisis'']] periodu, oba u ''Batman'' stripovima. Prvi je bio u #375 (rujan [[1984.]]), naslova "The Glacier Under Gotham!", gdje se Mr. Freeze, sukladan svom najrecentnijem dizajnu, pojavio s divovskim ledenim topom kako bi zaledio i opljačkao cijeli [[Gotham City]]. Iako je Batman na kraju pobijedio, Mr. Freeze je u cjelokupnom procesu uspio zalediti [[Robin]]a. Njegovo posljednje pojavljivanje bilo je u #380 (veljača [[1985.]]), naslova "End of the Bat", gdje se samo nakratko pojavio u [[cameo]] ulozi kao Batmanova halucinacija, no fizički se nije pojavio u samom stripu.

===Post-''Crisis''===

Nakon velikog ''[[Crisis on Infinite Earths]]'' serijala, Mr. Freeze u početnom periodu nije imao značajnija pojavljivanja. Imao je [[cameo]] nastup u stripu ''[[Detective Comics]]'' #566 (rujan [[1986.]]), u kojem je [[Batman]] pregledavao podatke o svojim protivnicima u [[Batcomputer]]u, a koji se nastavio u stripu ''[[Batman (strip)|Batman]]'' #400 (listopad [[1986.]]). Slično je bilo i u stripu ''[[Batman (strip)|Batman]]'' #415 (siječanj [[1988.]]), gdje se Freeze pojavio s nekolicinom protivnika prilikom Batmanovog upada u [[Arkham Asylum|Arkham]], ali je svladan pomoću [[Scarecrow]]ovog plina. Kratki nastup imao je i u stripu ''[[Batman (strip)|Batman]]'' #416 (veljača [[1988.]]), a jedini značajni samostalni nastup tokom 80-ih godina imao je u sklopu stripa ''[[Detective Comics]]'' #595 (veljača [[1989.]]), točnije u sklopu priče "Cold Cuts". U tom stripu ponovo redizajnirani Mr. Freeze bježi iz zatvora u kojeg je trebao biti prebačen iz Arkhama. Cilj mu je ukrasti dijamant koji bi bio osnovica smrtonosnog lasera. Prilikom sukoba s njim, Batman skoro strada od lasera, no uspijeva svojim [[Batrang]]om oštetiti isti i izazvati plamen koji u konačnici svlada Freezea, nakon čega ovoga odvode natrag u zatvor.

U stripu ''Robin II: The Joker's Wild'' ([[1991.]]), [[Joker (strip)|Joker]] je ubio Mr. Freezea nakon što je ovaj preuzeo njegovu bandu.

"Cold Cuts" će se na koncu ispostaviti kao posljednje Freezeovo pojavljivanje prije velike promjene koju će donijeti nova geneza [[Paul Dini|Paula Dinija]] iz epizode "[[Heart of Ice (Batman: The Animated Series)|Heart of Ice]]" serije **', a koja će se prenijeti i na stripovske inkarnacije. Epizoda je emitirana 7. rujna 1992. godine, u periodu kada se Mr. Freeze nije pojavljivao u stripovima duže vrijeme. Kako se Dinijeva interpretacija Freezeove geneze pokazala izrazito uspješnom, ona je prenesena na stripovske materijale tako da je ovaj postao **Dr. Victor Fries** (čije se prezime izgovara isto kao i riječ "freeze"), briljantni molekularni biolog i kriogeničar koji je još kao dijete pokazao fascinaciju prema zamrzavanju životinja. Smatrajući to čudnim, roditelji ga šalju u strogi internat gdje upoznaje djevojku po imenu Nora, koju će kasnije i oženiti. Dok Fries radi na *Freeze Gunu* za GothCorp., Nora oboli od smrtonosne bolesti. Fries odluči kako će svoj uređaj iskoristiti na suprugi i zalediti ju dok se ne pronađe lijek, međutim plan pokvari njegov šef, Ferris Boyle, koji omete njegov rad i izazove eksploziju u kojoj Nora pogiba, a Fries ostaje trajno unakažen zbog izlaganja tekućinom za smrzavanje. Zaklinje se na osvetu i postaje kriminalac po imenu Mr. Freeze, ujedno i prvi superzlikovac s kojim se Batman (u tom je periodu Bruce Wayne tek godinu i pol dana bio Batman) suočava u sklopu ovog kontinuiteta. 

Nakon postavljanja nove geneze koja je Freezea pretvorila u tragičnog lika, a koja je bila izrazito popularna među fanovima, Freeze je postepeno vraćan i u stripove. U stripu *[[Detective Comics]]* #670 (siječanj 1994.), koji je dio **' serijala (točnije mini-serije "Knightquest"), detektivi [[Renée Montoya]] i [[Harvey Bullock]] vade muškarca zamrznutog u kocki leda iz rijeke. Kod patologa saznaju kako je truplo zaleđeno iznutra. Dok Bullock odlazi, Montoya ostaje kod patologa kako bi otkrila identitet zamrznutog muškarca. U trenutku kada ona odlazi po kavu, led se otopi i muškarac nestaje, zajedno s jednim oklopom. Montoya po povratku pretpostavlja identitet muškarca i kada želi provjeriti je li netko micao tijelo, svjetla se ugase, a detektivka ispali nekoliko metaka koje čuje [[Batman]], čiji kostim u danom trenutku nosi [[Azrael (strip)|Jean-Paul Valley]]. Njih dvoje zajedno pronalaze Mr. Freezea, kojega Batmanov kostim šokira toliko da se pita koliko je vremena bio zamrznut. Valley napadne Mr. Freezea i nanosi mu teške ozlijede, no Montoya ga spriječi da nanese još veću štetu. Mr. Freeze uspijeva pobjeći, a Valleyjevi zaključci o Freezeu navedu Montoyju da posumnja da netko drugi nosi Batmanov kostim. S obzirom na već spomenutu činjenicu da je Freeze trebao biti mrtav, ovaj je strip donio njegovo "oživljenje", mada se zapravo ispostavilo kako je njegovo odijelo reagiralo kada je Joker probio zaštitnu kacigu te je automatski zamrznulo njegovo tijelo da bi spriječilo pregrijavanje i smrt.

Već sljedeće godine, u stripu ''[[Batman (strip)|Batman]]'' #525 (prosinac [[1995.]]), naslova "Frozen Assets", Mr. Freeze se ponovo pojavljuje kao glavni negativac. Izrazito snažan i s novim odijelom, Mr. Freeze je dobio moći kriokineze od demona [[Neron (strip)|Nerona]] i postao još snažniji u ovom stripu, koji je dio mini-serije "[[Underworld Unleashed]]". Freeze se planira obogatiti tako što starijim bogatašima Gothama nudi kako će ih kriogenički zamrznuti dok ih zapravo samo zamrzne i pusti da umru. Dobivši demonske moći, Freeze postaje homicidalni manijak, što plaši čak i njegove pomoćnike i predstavlja značajan otklon od postavljenog kontinuteta. Unatoč problemima, Batman uspije svladati Freezea tako što mu antiknim štitom razbije kacigu, međutim ostaje razočaran samim sobom jer nije spriječio Freezeova ubojstva.

U svibnju [[1997.]] godine, mjesec dana prije premijere filma ''[[Batman & Robin (film)|Batman & Robin]]'', izdan je ''Prestige One Shot'' strip **'. Freezeov dizajn u ovom stripu sličan je onome iz priče "Frozen Assets", a autor priče je Paul Dini. Na taj je način priča iz epizode "Heart of Ice" (mada je ova ponešto modificirana) prvi put i službeno predstavljena u stripovima, čime je stekla status kanona. Strip je tako, osim što je bio popratni materijal filmu koji objašnjava Freezeovu genezu, doprinio i cementiranju Dinijeve priče u kontekstu narativnog kontinuiteta stripova. Ovaj je strip, inače, bio jedan od četiri izdanja koja su izdana u sklopu popratnih materijala za film.

Iste godine, Mr. Freeze se pojavio i kao halucinacija u stripu **' #4 (kolovoz [[1997.]]). Značajnu ulogu imao je u [[Jeph Loeb|Loeb]]-[[Tim Sale|Saleovom]] **', posljednjem dijelu Loeb-Saleova serijala. Tu se prvi put pojavljuje kao član porote na suđenju Calendar Manu koje je Two-Face organizirao u svom podzemnom skrovištu. Kasnije, kada Gordon i njegov tim dolaze po Denta u kanalizaciju, ovaj naredi Freezeu da, zajedno s Mad Hatterom uspori policiju dok on pobjegne. Tu otkrivamo kako je Freeze u suradnji s Two-Faceom isključivo zbog obećanog novca, a koji je povezan s financiranjem istraživanja koje Freeze provodi kako bi spasio Noru, naglašavajući nanovo kako svako njegovo djelovanje ima vezu s njegovom ljubavlju prema Nori. Freeze uspije usporiti Gordona i čak zalediti policajku Lopez, koju ubrzo spasi Batman. Freeze se ponovo pojavljuje tokom suđenja Two-Faceu kada, zajedno s Poison Ivy i Solomonom Grundyjem, upada u sudnicu i spašava Two-Facea. Upravo je Freezeov led onemogućio Batmanu da krene u potjeru za njima. Na Kolumbov dan, Freeze je bio zadužen za ubojstvo Edwarda Skeeversa, jednog od članova mafijaške obitelji Falcone. Bio je vrlo blizu bijegu nakon što izvršen napad na Two-Faceovo podzemno skrovište, no svladao ga je Robin (Dick Grayson), kojemu se ubrzo pridružio Batman.

Freezeova uloga u mini-seriji **' bila znakovita zbog lokacije koju je odabrao za središte svoje bande. Naime, Freeze je bio jedan od velikog broja bjegunaca iz Arkhama koji je odlučio ostati u potresom razorenom gradu i preuzeti kontrolu nad jednim dijelom "[[ničija zemlja|ničije zemlje]]" Gothama. Freeze je odabrao gradsku elektranu te je zaprijetio da će isključiti i ovo malo preostale struje ako se ne udovolji njegovim zahtjevima. U tom trenutku dolazi [[Superman]] koji upozorava Freezea i natjera ga da obeća kako neće izvoditi ništa sa strujom, zaprijetivši mu kako će se u suprotnome vratiti. Ipak, Freeze je nedugo zatim prekršio svoju riječ i ponovo preuzeo elektranu, oko koje je izgradio ledeni dvorac za sebe. Koristeći ju kao sredstvo pregovaranja, Freeze je preuzeo kontrolu nad jednom bandom i počeo krasti antikvitete po gradu. [[Batman]] se ubrzo, ipak, suoči s Freezeom. Iako ga Freeze uspije svladati, njegov ledeni dvorac nestaje u eksploziji koju je prethodno organizirao Batman. Obojica prežive eksploziju, no Mr. Freeze obećaje kako će se vratiti, na što mu Batman odgovori da će ga čekati.

Mr. Freeze je imao značajnu ulogu u mini-seriji "City of Crime" u sklopu serijala ''[[Detective Comics]]''. Mini-serija je započela s izdanjem #801 (veljača [[2005.]]), no Freeze se pojavio tek u izdanju #802 (ožujak [[2005.]]), gdje se ujedinio s [[Penguin]]om kako bi zataškali probleme koji su nastali njihovim kriminalnim djelovanjem. U sljedećem izdanju se pojavio samo kao ''flashback'', dok u izdanju #804 saznajemo kako je oteo jednu trudnu djevojku i pokušao nagovoriti svećenika da ih vjenča, što je ugrozilo Penguinov plan. Penguin je obavijestio [[Ventriloquist]]a o Freezeovom ignoriranju plana, nakon čega je ovaj napao dotadašnjeg saveznika. Posljednje pojavljivanje u sklopu ove mini-serije imao je u izdanju #805.

U ovom periodu, Mr. Freeze je postao član udruženja [[Secret Society of Super Villains]]. Izradio je posebni ''sub-zero'' uređaj za [[Nyssa Raatko|Nyssu Raatko]] u zamjenu za pravo korištenja njezine vlastite [[Lazarus Pit]]. Ta je radnja popraćena u petodijelnoj mini-seriji "Destruction's Daughter" u sklopu serijala ''[[Batgirl (strip)|Batgirl]]''. U izdanju #69, Freeze i [[Lady Shiva]] zajedno otimaju [[Cassandra Cain|Cassandru Cain]], Shivinu kći i aktualnu [[Batgirl]]. U izdanju #70, Mr. Freeze konačno uspije oživjeti [[Nora Fries|Noru]] u Nyssinoj [[Lazarus Pit]], međutim cijeli proces propadne kada Nora apsorbira neka od svojstava Lazarus Pita i stekne nadnaravnu sposobnost oživljavanja mrtvih. Nora, koja je uzela ime [[Lazara]], pobije Freezeove ljude i, kriveći njega za stanje u kojem se nalazi, krene prema njemu. Nyssa ju pokuša ubiti s leđa, no spriječi ju Batgirl, ne želeći joj dozvoliti da nekoga ubije. Lazara oživi vojsku [[zombi]]ja, koji se bore s Nyssom i Batgirl, dok ona krene prema svom suprugu. Freeze ju pokuša urazumiti, natjerati ju da se sjeti, no ona ga ignorira, tvrdeći kako je zbog njega sada postala čudovište. Batgirl i Nyssa uspiju nakratko ošamutiti Lazaru, no ova se oporavi i ponovo krene na Freezea, kojemu u ključnom trenutku pomogne Batgirl. Freezu je ponuđeno da zamrzne suprugu i tako ponovo dobije vremena da ju popravi, no on to odbija i upozori Batgirl da bježi prije nego aktivira ledenu eksploziju. Zgrada se raspada, a Freeze zgrabi Noru i ne dozvoli joj da pobjegne. Kasnije ih vidimo kako zajedno bježe.

Tokom [[2005.]] godine, Mr. Freeze je bio glavni fokus čak dvije uzastopne mini-serije u sklopu **' serijala. U izdanjima #190 i #191, dvodijelna mini-serija "Cold Snap" prati Freezea kako krade seriju naizgled nasumičnih predmeta, vezu između kojih Batman pokušava otkriti. Shvativši ubrzo kako Mr. Freeze skuplja predmete koji ga podsjećaju Noru i kako se planira ubiti te zamrznuti velik dio Gothama, Batman mora internevirati kako bi spriječio njegov plan. Odmah po završetku ove serije započela je mini-serija "Snow", koja je predočena kroz izdanja #192-196. U ovoj mini-seriji autori Dan Curtis Johnson i J.H. Williams III donose novu perspektivu na genezu Mr. Freezea, prikazujući obiteljsku tragediju i tragičnu ljubav s Norom. Freeze isprva djeluje iza kulisa, no pred sam kraj serijala otkriva svoj plan oživljavanja Nore, neovisno o cijeni, što Batman planira spriječiti. Posljednje izdanje iz mini-serije donosi konačni, a kronološki i prvi dvoboj između Viteza tame i Mr. Freezea, koji je pokušao zalediti cijeli Gotham. Nakon što je spasio Gordona i Miru Charan, Batman je konačno uspio nadvladati Freezea, koji je uspio pobjeći. Njegov plan da zaledi Gotham je, ipak, propao.

Iste godine pojavio se i u sklopu mini-serije **', koja prati povratak [[Jason Todd|Jasona Todda]] pod maskom [[Red Hood]]a. Mafijaš [[Black Mask]] unajmi Freezea da za njega obavi posao s Red Hoodom (zamjena [[kriptonit]]a za novac). Black Mask izradi novo, črvšće odijelo za Freezea koji se nađe s Red Hoodom. Ubrzo izbije borba u kojoj Red Hood otkrije kako je Freeze ojačao, no u tom se trenutku pojavi Batman i spriječi Freezeov napad. Black Maskov plan propadne, a Freeze se ubrzo ukloni s lica mjesta, pozdravivši svoje protivnike. U stripu **', Freeze omogući Hushu da održi Catwoman na životu nakon što joj je prethodno izvadio srce.

Mr. Freeze je bio jedan od cijele serije Batmanovih protivnika koji se pojavio u mini-seriji "", točnije u izdanjima *[[Batman (strip)|Batman]]* #686 (travanj 2009.) i *[[Detective Comics]]* #853 (travanj 2009.), a koja prati posljedice Batmanove navodne smrti kroz seriju prezentiranih iz perspektive nekoliko likova iz DC-jeva univerzuma.

### New 52

Tokom mini-serije "" u sklopu New 52 serijala, organizacija znana kao Court of Owls pošalje ubojice po imenu Talon da ubiju 40 najvažnijih građanina Gothama, među kojima je i Mr. Freeze. Iako ga Red Hood, Starfire i Red Arrow spase, odluče ga ostaviti s Batgirl kako bi ga držali pod kontrolom. 

Freezeova geneza doživjela je novu promjenu u sklopu New 52 serijala. I mada autori nisu drastično izmijenili priču u odnosu na onu Dinijevu, određene promjene ipak su prisutne. Priča je prezentirana u stripu *Batman Annual* #1 (srpanj 2012.), a rekapitulirana u stripu **' #23.2 (studeni [[2013.]]). ''Batman Annual'' prikazuje mladoga Victora Friesa u društvu svoje majke u [[Nebraska|Nebraski]]. **' #23.2 kasnije otkriva kako tu žive s bakom jer ih je Victorov otac, kojeg Victor doživljava kukavicom, napustio. Dok hodaju zaleđenim jezerom, Victorova majka Lorraine upada u zaleđeno jezero, no uspije preživjeti zahvaljujući hladnoći jezera koja spriječi smrt. Taj neobičan očinak ledene vode pobudio je u mladom Victoru doživotni interes za led, zbog čega je svoju kasniju karijeru usmjerio prema kriogenici. Ipak, iako je preživjela, Lorraine Fries je trpjela konstantne bolove zbog nesreće, što je u jednom trenutku navelo Victora da ju, iz samilosti, gurne u istu onu rupu u jezeru u koju je ranije upala te da ju pusti da se utopi. Victor Fries je kasnije upisao fakultet te se zaposlio u kompaniji Wayne Enterprises kao znanstvenik u kriogeničkom laboratoriju. Iako mu je Bruce Wayne dao u zadatak da kriogeniku koristi u istraživanju procesa vitrifikacije, opsesivni Fries je istu koristio kako bi oživio kriogenički zamrznute osobe. Jedna od tih osoba bila je Nora Fields, djevojka koja je s 25 godina obolila od neizlječive srčane bolesti te je 1966. godine kriogenički zamrznuta kako bi se kasnije, eventualno, odledila u slučaju da se pronađe lijek. Fries je doktorirao na njezinom slučaju te je, u svojoj opsesiji njezinom pričom, uvjerio sebe kako ju voli te kako mu je ona supruga. Istina je ta da je Nora Fields bila zaručena za mladog odvjetnika, no vjenčanje je propalo kada je ova zamrznuta te kako bi u današnjem trenutku ona mogla biti Victorova baka. Iako je Wayne htio zatvoriti projekt, Victor ga je uvjerio da može istovremeno raditi na oba polja. Ubrzo je dr. Fries došao do lijeka koji bi, prema njegovim predviđanjima, trebao izliječiti Noru, no Bruce Wayne je kategorički zabranio tako riskantan tretman na pacijentici koja nije u stranju dati svoj pristanak. Bijesan, Fries je bacio stolicu prema Wayneu. Ovaj ju je uspješno izbjegao, no ista je pogodila cijev koja je Freezea okupala u kriogeničkoj tekućini. Iako je preživio, Fries je morao konstantno boraviti na niskim temperaturama kako bi ostao na životu. Tako je nastao zlikovac po imenu Mr. Freeze. 

Dva navedena izvora prate dvije epizode iz Freezeove rane karijere, koje su direktno povezane uz njegovu genezu. U stripu *Batman Annual* #1, Freeze je zatvorenik u Arkhamu, gdje boravi u posebno rashlađenoj ćeliji. Njegov liječnik, dr. Kearney, mora koristiti posebnu olovku s alkoholom jer bi se sve ostale zaledile ili bile upotrebljive kao oružje. Freeze zahtijeva od njega da mu preda olovku, a nakon što ovaj odbije mu prelomi vrat i uzme ju. Koristeći svoje tehničko znanje, Freeze pobjegne iz ćelije, domogne se svog odijela i odlazi do Penguina, od kojega traži svoje oružje. Ponovo opremljen, Freeze se planira osvetiti osobi koju smatra odgovornom za svoje stanje - Bruceu Wayneu. Odlazi u svoj stari laboratorij samo kako bi otkrio da Nore više nema. Tamo ga napadnu Nightwing i Robin, no cijela situacija završava tako što glas Brucea Waynea poziva Freezea u Wayne Tower. Freeze odlazi na lokaciju i pronalazi Noru, no umjesto Brucea Waynea dočeka ga Batman. Vitez tame pokuša uvjeriti Freezea kako on zapravo ne voli Noru, kako ju ne može ni voljeti jer ju nikada nije upoznao, podsjećajući ga na istinu o njezinom slučaju. Kada Freeze ponovo izjavi svoju ljubav, Batman mu zada konačni udarac koji ga potpuno omami. Gledajući bespomoćno u svoju ljubavnu iluziju, Freeze se prisjeća trenutka kada je, kao dječak, ubio majku. U stripu **' #23.2, koji je posebno izdanje u sklopu ''Forever Evil'' serijala koje prati isključivo naslovnog lika, Mr. Freeze je ponovo zatvoren u Arkhamu. Pomirio se s činjenicom da mu Nora Fields nikada nije bila supruga te kako su pokušaju oživljavanja nje bili pokušaji vraćanja majke koju je ubio, no daleko je od potpunog oporavka. Jednoga dana mu netko u ćeliju gurne novinski isječak koji otkriva kako je njegov otac zasnovao novu obitelj. Freeze tada pronađe novu opsesiju, dovevši se u situaciju da je svoju raniju opsesiju prema Nori samo preusmjerio na svoju "novu obitelj". Iako taj podatak taji od svog liječnika, dr. Feltona, izjavljuje kako bi volio upoznati svoju obitelj. Felton smatra kako to nije dobra ideja i kako bi mogao ugroziti obitelj Fries, koju bi mogao doživjeti kao zamjenu za Noru, no Freeze izjavi kako je pročitao svoj spis i kako zna da ga je dr. Felton proglasio neizlječivim, zbog čega nema smisla da ga odgovara od ideje. Felton se složi i pristaje poslati pismo obitelji Fries, s tim da mu Freeze obeća da će ga ubiti ako to ne uradi. Kada je [[Crime Syndicate]] svladao [[Justice League]], Freeze je iskoristio novonastali kaos i pobjegao iz svoje ćelije. Otišao je do dr. Feltona i otkrio kako nije poslao nijedno njegovo pismo; zaledio je svako od njih i zario ih u doktorovo tijelo, ubivši ga na taj način. Freeze se odlučio osvetiti Batmanu i organizaciji [[Court of Owls]], no ne prije nego posjeti svoju obitelj. Nakon što spasi život sestre Wilmont, Freeze razočaran saznaje kako je njegov otac umro i kako neće imati priliku vidjeti ga ponovo. Ipak, on saznaje adresu obitelji Freeze te odlazi na lokaciju, želeći im objasniti uzroke svog trenutnog stanja. Posljednja scena stripa prikazuje ga u blagovaonici kako drži čašu vina i nazdravlja ispred stola za kojim sjede, zaleđeni i mrtvi, nova supruga njegova oca i njezina djeca.

U sklopu serijala ''[[Forever Evil]]'', Mr. Freeze je prikazan kao član organizacije [[Secret Society of Super Villains]]. Tu je surađivao sa [[Scarecrow]]om i [[Clayface]]om, a prikazan je i kako surađuje s [[Man-Bat]]ovima, koji mu donose Talone koje su ukrali iz [[Kaznionica Blackgate|Blackgatea]]. Imao je i manju ulogu u serijalu ''[[Batman Eternal]]'', kao jedan od zatvorenika koji bježe iz Arkhama nakon njegova urušavanja. Kasnije se udružio sa [[Scarecrow]]om, [[Clayface]]om, [[Bane]]om, [[Joker's Daughter]] i [[Poison Ivy]], ali ga je uspješno svladao [[Batman]]. Kasnije je oslobođen te je ponovo pušten da stvara kaos po Gothamu, ali su ga zajedničkim snagama svladali [[Bluebird]] i [[Batman]].

===Rebirth===

==Moći i vještine==

Kao i većina [[Batman]]ovih protivnika, Mr. Freeze svoje zločine fokusira oko specifične teme, u njegovom slučaju - [[led]] i hladnoća. Zbog nesreće koju je preživio, Freeze je prisiljen boraviti na izrazito niskim temperaturama kako bi preživio, zbog čega područja na kojima boravi uglavnom zaleđuje koristeći svoj ''Freeze Gun''. ''Freeze Gun'' je izrazito moćno oružje i omogućuje Freezeu da instantno zaledi bilo koga ili bilo što. Uz to, kako bi se normalno kretao, Freeze mora nositi posebno kriogeničko odijelo koje njegovu tjelesnu temperaturu održava konstantno niskom. I dok mu odijelo daje nadljudsku snagu i izdržljivost, čineći ga tako jednim od fizički najsnažnijih Batmanovih protivnika, ono je istovremeno i njegova najveća slabost jer onesposobljavanjem odijela, Freeze postaje praktički paraliziran.

Tokom mini-serije "", demon [[Neron (strip)|Neron]] Freezeu daje nadnaravnu sposobnost generiranja leda bez ''Freeze Guna'' ili kriogeničkog odijela. Ipak, ta je sposobnost eliminirana nakon susreta s [[Green Lantern]]om, [[Donna Troy|Donnom Troy]] i [[Purgatory]]jem u [[Central Park]]u. Nakon toga je dobio novo kriogeno odijelo i oružje.

==Ostale verzije==

===''Smallville''===

Mr. Freeze se pojavljuje u [[Smallville (strip)|stripovskoj adaptaciji]] serije ''[[Smallville]]'', gdje mu je partner [[Prankster]] iz organizacije [[Intergang]]. Freeze pristaje surađivati s Intergangom kako bi financirao Norin oporavak. Prankster ga u konačnici izda, samo da bi ga na kraju zajednički svladali [[Batman]] i [[Green Arrow]].

===''Blackhawk''===

Robotska verzija Mr. Freezea, koju kontrolira dr. Thurman, pojavljuje se u stripovskom serijalu ''[[Blackhawk (DC Comics)|Blackhawk]]''.

===''Justice League Adventures''===

U ovom serijalu, temeljenom na DC-jevom animiranom univerzumu, Mr. Freeze je dio skupine "hladnih" zlikovaca znane kao "Cold Warriors", koja je pokušala preuzeti vlast u jednoj [[Afrika|afričkoj]] zemlji. Ova skupina premijerno se pojavila u izdanju ''Justice League Adventures'' #12 (prosinac [[2002.]]).

===''DC Super Friends''===

Slično kao i sa ''Justice League Adventures'', Mr. Freeze je dio skupine znane kao "Ice Pack", a koja je cijeli jedan grad okovala u ledu. Ova skupina premijerno se pojavila u izdanju ''DC Super Friends'' #16 (kolovoz [[2009.]]).

===''Flashpoint''===

U alternativnoj kronologiji stripa ''[[Flashpoint]]'', Mr. Freeze napadne zgradu [[S.T.A.R. Labs]]a u [[Central City (strip)|Central City]]ju kako bi pronašao lijek za Noru. No, intervenira [[Captain Cold|Citizen Cold]] koji pomoću svog ''Freeze Guna'' zaledi Freezea. Ovaj pokuša pobjeći na robotskim nogama, no Citizen Cold ga zaledi do smrti te mu govori kako je i Nora mrtva. Ova verzija Mr. Freezea je prijatelj s Falloutom te kreće u osvetnički pohod protiv Citizen Colda jer ga je bio ubio. Kasnije se otkrije kako je radijacija koju proizvodi Fallout lijek kojeg je Freeze tražio.

==Psihološki profil==

Zbog činjenice da je njegova geneza, a s njom i sama koncepcija lika, mijenjana nekoliko puta tokom godina, ponekad čak i drastično, teško je dati kompletan i u cijelosti precizan psihološki profil Mr. Freezea. Dvije verzije lika koje bi valjalo uzeti u obzir pri izradi profila su ona [[Paul Dini|Paula Dinija]], kreirana u sklopu serije **', te verzija iz New 52 serijala. Iako u određenim segmentima različite, te su dvije verzije uspostavile zajedničku jezgru koja je postala osnova Freezeove psihe i koja je, unatoč kratkom vremenskom kontinuitetu, postala kanon. 
 
Kao što je već rečeno, dvije spomenute verzije, iako imaju svoje razlike, počivaju na zajedničkim temeljima, a to su Freezeova opsesivna ljubav i osvetoljubivost. I dok je ova prva u prvom planu u svakoj interpretaciji lika nakon Dinijeve geneze, potonja je povremeno stavljana u drugi plan, ovisno u kojem su smjeru pojedini autori išli. Svakako, kod Dinija je predmet Freezeove opsesije njegova supruga Nora Fries, koja terminalno oboli, zbog čega ju Freeze kriogenički zamrzne dok ne pronađe lijek. Još prije svoje transformacije, Victor Fries je svu energiju posvetio pronalasku lijeka za Noru, koja mu je postala jedini životni fokus. Kroz svoj rad, on je udovoljavao svojoj opsesivnoj potrebi, koja je ovdje poprimila oblik iskrene ljubavi. Nema spora da je Dini Freezeovu opsesiju rastumačio kao ljubav, a ne prosto kao fiksaciju ili deluziju. Dakako, daleko da takva opsesija nije problem *per se*, no ona je znatno manja opasnost upravo zbog te emocionalne podloge. Dinijev Freeze tako nije manijak, on je antijunak koji se bori za realizaciju one emocije koja mu je silom oduzeta i, unatoč simbolici leda, nije toliko hladan i imun na druge. Ono što je ključni problem njegove opsesije je iskrivljena slika stvarnosti, koju Freeze vidi tek kao prepreku za ostvarenje cilja. Njegova kriminalna aktivnost usmjerena je jedino i isključivo prema ozdravljenu Nore, što je naglašeno u nekoliko različitih izdanja. Freeze je spreman prijeći određene granice, a sve sukladno opsesijom uzrokovanoj iskrivljenoj slici stvarnosti u kojoj je njegovo djelovanje, unatoč evidentnom kriminalnom elementu, plemenito i ispravno, no ostaje činjenica da on nije sadist koji se na ljudima iživljava iz čistog hedonizma, poput Jokera, ili vlastite egomanije, poput Riddlera. On na druge ljude gleda isključivo kao na sredstvo i koristi ih kada mu zatrebaju i samo u mjeri u kojoj mu zatrebaju, ograničavajući tako svoje destruktivno ponašanje isključivo na konkretne mete. Isto tako, on je voljan surađivati s Batmanom ukoliko uvidi intrizičnu pogrešnost vlastitog čina, no isto tako je sklon surađivati i s drugim zlikovcima ukoliko time ostvaruje vlastitu korist (točnije, sredstva koja bi pomogla u spašavanju Nore). Kao i svi ostali, zlikovci s kojima surađuje su za njega tek sredstva za ostvarenje cilja. Iz svega ovoga razvidno je kako je Dinijeva interpretacija Freezeove opsesije ona emotivnog tipa, posljedica tek tragičnog spleta okolnosti, a ne urođene manijakalno-kriminalne ličnosti, što se manifestira kroz njegovu apsolutnu podređenost Nori i njezinom ozdravljenju, toliku podređenost da je istom potpuno zanemario sebe i praktički ubio vlastitu osobnost u cijelosti. Za razliku od Dinija, autori u New 52 serijalu su istoj problematici, dakle Freezeove opsesije, odlučili pristupiti na drugi način, ispričavši priču o dječaku istraumatiziranom odlaskom oca i majčinom nezgodom koja ju je prikovala u kolica s teškim bolovima. Njegova prva opsesija tako postaje led, koji je istovremeno i spasio i unakazio njegovu majku, a ubrzo tome pridodaje i vlastitu majku. Victor Fries u jednom trenutku ubije svoju majku, no taj je čin bio posljedica samilosti prema majčinim bolovima, ali je stvorio veliku prazninu u njegovoj opsesiji sklonoj ličnosti. Novu fiksaciju pronašao je u liku djevojke Nore Fields, koja je zamrznuta još 1966. godine kako bi, jednom, eventualno mogla ozdraviti ako se pronađe potreban lijek. Freeze se toliko fokusirao na njezin slučaj da se u istu patološki zaljubio, iskonstruiravši iluziju kako su njih dvoje bračni par. Na to mu isprva ukazuje Bruce Wayne, a kasnije i Batman, no posljedica toga je tek prebacivanje fokusa na drugu metu, ovoga puta na novu obitelj njegova oca, koju pronađe i ubije. Za razliku od Dinija, autori u sklopu New 52 serijala lišavaju Freezeovu opsesiju one emocionalne komponente i pretvaraju ga zapravo u opsesivnog manijaka koji je spreman učiniti sve kako bi ostvario svoj cilj. On tako zadržava epitet opsesivnog kriminalca, ali ovdje je emocionalna komponenta (ljubav) zamijenjena manijom uzrokovanom iluzijama zbog patološke potrebe za postojanjem fiksacije. Kako je sugerirano u razgovoru s jednim od psihijatara u Arkhamu, Freeze skače s opsesije na opsesiju i tako svaki puta traži novu žrvtvu kojom hrani svoju patologiju. Tako je majku zamijenio Norom, a Noru s obitelji svog oca. Kod njega je to već patološa potreba čije uzroke treba tražiti u traumatičnom djetinjstvu i nedostatku oca, a kasnije i gubitku (odnosno ubojstvu) majke. Freeze je tako kao dječak ostao sam, a potrebu za vezivanjem je zamijenio patološkim fiksiranjem. Sve te fiksacije završile su loše (majku je ubio, Noru je izgubio, a očevu drugu obitelj hladnokrvno pobio), no Freezeove deluzije i zastrašujuća sposobnost prebacivanja krivice na druge samo dodatno hrane njegovu patologiju čak i u trenucima kada bi ona trebala slabjeti. Uz različitost u poimanju prirode same opsesije, New 52 donosi i novu interpretaciju njezine vanjske manifestacije. Naime, dok je Dinijev Freeze bio tragični antijunak, ovaj Freeze je hladnokrvni manijak, na trenutke i sadist koji ne poznaje apsolutno nikakve granice na putu ka ostvarenju vlastitog cilja. On će tako bez trunke razmišljanja izbosti svog liječnika, smrskati glave protivnicima i pobiti cijelu obitelj, a sve kako bi utažio svoju patologiju. Teško bi ga se moglo nazvati sadistom, jer nasilje nije primarni fokus njegova djelovanja, zbog čega ga se vrlo teško može definirati i kao čistog psihopata, no ostaje činjenica kako Freeze kroz svoje djelovanje manifestira oba simptoma, no iste, dakako, treba promatrati kroz spektar njegove manijakalne opsesije. Na koncu se postavlja pitanje zašto je Dinijev Freeze, unatoč vrlo sličnoj genezi, ipak osjetno različit od New 52 Freezea; odgovor na to pitanje trebalo bi tražiti u samoj promjeni geneze, koja je direktno povezana sa samim profilom lika. Naime, dok Dini prikazuje znanstvenika i supruga koji beskrajno voli svoju suprugu, a kojeg splet nesretnih okolnosti pretvara u kriminalca, New 52 Freeze je istraumatizirani dječak koji skače s fiksacije na fiksaciju, koji je naučio svoju patologiju kontrolirati i prilagoditi uvjetima. Sukladno tome, Dinijev Freeze posjeduje čvrst fokus, odnosno Noru, koja ga drži pod kontrolom i koja mu postavlja određeni cilj kojemu stremi, pruža mu istovremeno i zadovoljenje potrebe i stabilnost. S druge strane, New 52 Freeze je potpuno bez fokusa; on skače s objekta na objekt, ne vezujući se pritom za objekt kao takav već za svoju patološku potrebu koju si prezentira kroz konkretizirani objekt fiksacije. On tako nema uporište, nema nekakav oslonac ili cilj kojemu stremi, zbog čega je i osjetno drugačiji i znatno opasniji.

Što se Freezeove osvetoljubivosti tiče, tu je situacija prilično čista, uz jedine razlike u intenzitetu realizacije te osvete. Paul Dini je Freezeovom osvetničkom nagonu pristupio iz perspektive njegove tragične sudbine, prikazujući lika koji osvetu vidi kao jedino sredstvo za ispravljanje nepravde koja mu je nanesena. Fokus njegove osvete je vrlo konkretan (Ferris Boyle i kompanija GothCorp) i on ostaje kontinuiran u smislu da Dinijev Freeze ne traži konstantno novu osobu kojoj bi se osvećivao. Dakako da je njegova osvetoljubivost motivirana isključivo Norom, čime se sugerira da ista ne bi ni postojala da tragedija nije zadesila njegovu suprugu (ovo je posebno značajno u odnosu na raniju tezu da je Dinijev Freeze ubio vlastitu individualnost i sebe posvetio Nori). Njegova osveta, iako hladna, ne sastoji se u čistom sadističkom iživljavanju, već u realiziranju pravde kakvom ju on vidi. Freezeova koncepcija je takva da je njegova osveta prema Boyleu zapravo balansiranje vage pravde zbog tragedije koja je snašla Noru i njega, a sve zbog Boyleovog gramzivog nerazumijevanja za njegov problem, odnosno njegovog djelovanja koje je dovelo do tragedije. Da je ona konkretizirana i usmjerena prema točno određenom cilju, što pak upućuje na to da Dinijev Freeze nije inherentno zao, a o čemu je govoreno i ranije, da je priroda njegove osvete takva govori i činjenica da nije imao namjeru ubiti ili mučiti Batmana, odnosno druge sudionike svečanosti na kojoj je bio i Boyle. Iako je Batmana pokušao udaljiti jer mu je smetao, Freeze je pokazao izrazito visoku razinu sabranosti i osjećaja za pravdu, ne želeći nauditi onima koje nije smatrao odgovorima, a to su zapravo svi osim Ferrisa Boylea. Dini je tako dosljedno odradio karakterizaciju svoga Freezea, prikazavši čak i njegovu osvetu kroz tragični spektar njegove sudbine, izazivajući tako suosjećanje kod čitatelja i gledatelja. S druge strane, osveta je za New 52 Freezea inherentna osobina koja, kao i njegova opsesija, ima svoje temelje u traumatičnom djetinjstvu i patologiji do koje je ovo dovelo. Jednako kao i njegova opsesija, ona je sastavni dio njegove ličnosti i kada nije u stanju izvršiti osvetu nad jednom osobom, on će tražiti drugu; tako se isprva fokusira na Brucea Waynea jer je ovaj zatvorio njegov projekt, a onda kasnije na Batmana, jer mu je ovaj razbio iluziju o ljubavi prema Nori. Istovremeno, u pozadini konstantno stoji osveta prema ocu koji ga je napustio, a koju realizira kroz njegovu drugu obitelj nakon što ovaj prethodno umre. Priroda ove osvete lišena je osjećaja pravde koja prati Dinijevu koncepciju, kao i njezine tragičnosti, prikazujući Freezeovu osvetoljubivost kao način ispoljavanja njegove problematične psihe. Iako je i Dinijev Freeze imao običaj maknuti one koji su mu smetali, New 52 Freeze će bilo kakve prepreke potpuno eliminirati, ubiti ih na najbrutalnije načine, a sve kako bi ostvario svoj cilj. Za razliku od osjećaja pravde i racionalne percepcije okoline koju ima Dinijev Freeze, ovaj je u cijelosti lišen iste, percipirajući ostale ljude tek kao sredstva koja može ukloniti ako to smatra potrebnim, ne obazirući se na njihovu ulogu ili krivicu u cijeloj priči; na taj način je dokazao da je sposoban ubiti i nedužne ljude, čak i one koji su se samo našli na krivom mjestu u krivo vrijeme, nešto što Dinijev Freeze nije bio spreman učiniti. 

U konačnici se, kroz obje interpretacije, vidi poveznica između Freezeove opsesivnosti i njegove osvetoljubivosti, bilo da je ona tek tragična sudbina i potreba zadovoljenja pravde (Dini), bilo da je ona patološki utemeljena (New 52). No, dok ta sličnost neupitno stoji, percepcija te osvetoljubivosti je drastično različita. Dok Dini sugerira potrebu za suosjećanjem, čak opravdavajući svog Freezea u velikoj mjeri njegovom tragedijom i osjećajem humanosti, autori iz New 52 serijala su Freezea pretvorili u hladnokrvnog manijaka, osvetnika koji svoje interne frustracije ispoljava na način da se, ponekad i sadistički, iživljava nad svima onima koji mu, na ovaj ili onaj način, stanu na put, hraneći tako svoje već prisutne iluzije i pogoršavajući svoju postojeću patologiju. Ovo potonje je posebno alarmantno s obzirom da je Freeze u potpunosti svjestan svog problema i njegove težine, no ne pokazuje nikakvu namjeru da se mijenja ili poboljša, nastavljajući zapravo hraniti svoju kriminalnu patologiju, što je odlika koja ni u tragovima nije bila prisutna kod Dinijevog Freezea, koji je, baš naprotiv, žudio za povratku svog starog života i nestanku svih problema.

Gore spomenute sličnosti su, unatoč različitim interpretacijama istih, nešto što je obilježilo Freezea kroz sve novije interpretacije. Ipak, te dvije interpretacije međusobno se značajno razlikuju, a o čemu je u natruhama govoreno i ranije, u percepciji Mr. Freezea kao cjelovitog lika, odnosno aspektu iz kojega se pristupa njegovoj sudbini, a koji je iznimno značajan za potpuni doživljaj njegove psihologije. Tako Dini Freezea vidi kao tragičnog antijunaka, a autori iz New 52 serijala kao opsjednutog manijaka s teškom psihopatologijom. Dini nije stvorio Freezea koji bi bio zlikovac u klasičnom smislu te riječi, odnosno lika koji je intrizično zao i kojemu je temeljni smisao postojanja nanošenje zla drugima. Njegov je Freeze lik opterećen životnom tragedijom, ljubavlju prekinutom zbog bolesti i nečijeg profita, a koja je svojim intenzitetom bila jača od oba otegotna faktora. Njegova kriminalna karijera posljedica je ljubavi, odnosno želje za revitalizacijom iste i balansiranjem pravde, koja sama nije odradila to balansiranje. Kao takav, iako ima jasan cilj pred očima, Freeze zadržava priličnu dozu razuma, koji sprječava da se Freeze pretvori u manijakalnog ubojicu i kriminalca. Upravo taj razum, koji često nedostaje Batmanovim protivnicima, djeluje kao kočnica za Mr. Freeza te mu omogućava da u konkretnom trenutku nadvlada čak i svoju tragično-opsesivnu ljubav i procijeni da postoji veći interes od njegova. Isto tako, Dinijev Freeze zadržava i enormnu dozu humanosti, koja dodatno naglašava tragičnu notu njegova karaktera (jer on ostaje lik koji unatoč osobnoj tragediji koja ga je pretvorila, praktički, u stroj, zadržava svoju humanost u ključnim trenucima), a koja je bila razvidna i kroz njegovo pravilo da ne nanosi bol trećim osobama. Iako sam tvrdi kako su emocije u njemu ubijene, kroz animirana pojavljivanja je pokazao kako je sposoban osjećati i tugu i radost pa čak i suosjećanje, što ga svakako stavlja u posebnu kategoriju u odnosu na druge Batmanove protivnike. No ipak, Freeze nije sklon pokazivanju svojih emocija pred drugima, ispred kojih mahom ostavlja dojam hladnog kriminalca, zbog čega ga često doživljavaju kao stroj, što on spremno prihvaća, unatoč činjenici da bi za neke postupke trebao dobiti priznanje. Sve navedeno jasno ukazuje na to da se Dinijev Freeze bez problema može definirati kao antijunak, što je rijetka pojava u svijetu Batmanovih protivnika. S druge strane, Freeze u New 52 serijalu gubi onu tragičnu notu koja izaziva suosjećanje i postaje manijak fokusiran na vlastitu patološku opsesiju, koji želi utažiti neovisno o cijeni. Dakako da je on i dalje lik uvjetovan tragičnim i traumatičnim djetinjstvom (otac ga je napustio, a on je sam postao ubojica još kao dijete kada je ubio vlastitu majku), no tragičan događaj koji razbuktava kriminalnu psihopatologiju ne čini ga posebnim unutar spektra Batmanovih protivnika, koji svi, mahom, imaju sličnu pozadinu. No, dok se Dinijev Freeze više-manje uspješno othrvao tragediji i njezine posljedice sveo na minimum, New 52 Freeze je istoj dao maha do te mjere da je postao zastrašujuće moćan i opasan protivnik, spreman da uradi sve kako bi došao do vlastitog cilja. On više ne izaziva suosjećanje već strah, a njegove metode postaju tek emanacija bolesnog uma, daleko od djelovanja antijunaka koje izaziva empatiju. Posebno alarmantna je činjenica da je Freeze u cijelosti svjestan tog stanja i svoje neizlječivosti, no tu činjenicu prihvaća hladno i nastavlja hraniti svoju patologiju. Scott Snyder, koji je autorizirao Freezeovu izmijenjenu genezu, odlučio je Freezea uklopiti među ostale Batmanove protivnike i pretvoriti ga u patološkog manijaka i ubojicu koji svoje vlastite traume liječi nanošenjem zla drugima, gledajući u svemu tome vlastitu korist. Iako je njegova opsesija prisutna i kod Snydera, ona više nije iskrena i duboka kao Dinijeva, već je zapravo samo odlika one patologije koja Freezea čini tako zastrašujućim protivnikom, lišenim razuma i svake trunke humanosti i emocija.

U konačnici, da se zajljučiti kako je Freeze doista specifičan protivnik unutar Batmanove *[[Rogues Gallery]]*. Zbog cijele serije različitih interpretacija tokom godina, teško je dati konkretnu evaluaciju njegova karaktera, no dvije najznačajnije verzije lika posjeduju neke zajedničke temelje. Ono što je temeljna odlika Freezea je njegova opsesivnost, koja poprima oblik tragične epizode ili ozbiljne patologije (ovisno o interpretaciji), a na koju se direktno nadovezuje motiv osvete, čije shvaćanje također ovisi o samoj interpretaciji lika, bilo da ona Freezea pretvara u antijunaka ili manijaka. Ovisno o tom pristupu, Freezea se može interpretirati bilo kao tragičnog antijunaka, bilo kao bolesnog manijaka, no kako god pristupili njegovu liku, ostaje činjenica da je njegovo mjesto u cjelokupnom serijalu doista posebno i specifično.

## Medijske adaptacije

Iako su njegova medijska pojavljivanja bila relativno malobrojna u odnosu na neke druge Batmanove protivnike, Mr. Freeze je jedan od onih likova na koje su te medijske adaptacije izrazito utjecale. Naime, medijske adaptacije Mr. Freezea su, zbog česte originalnosti i promjena koje su donosile u odnosu na raniji stripovski koncept, imale snažan utjecaj na subsekventna stripovska izdanja te su se nerijetko reflektirale na stripovske autore i njihove priče. Tako je Mr. Zero dobio ime Mr. Freeze nakon serije *[[Batman (TV serija)|Batman]]*, a Dinijeva geneza lika iz serije **' postala je kanon sve do promjene u sklopu [[New 52]] serijala. Svakako, Mr. Freeze je adaptiran na brojnim medijima te se u svakom pojedinačnom pojavio barem jednom.

===Televizija===
 
Iako je u stripovskom svijetu tada bio poznat kao Mr. Zero, autori serije ''[[Batman (TV serija)|Batman]]'' iz [[1966.]] godine odlučili su promijeniti njegovo ime u Mr. Freeze, što će se s vremenom prenijeti i na strip te postati kanon. Freeze se u seriji pojavio u ukupno tri dvodijelne epizode, a u sve tri su ga tumačili različiti glumci.  Prvo pojavljivanje imao je u epizodama "[[Instant Freeze (Batman)|Instant Freeze]]" i "[[Rats Like Cheese]]", odnosno sedmoj i osmoj epizodi prve sezone, gdje ga je tumačio [[George Sanders]]. Tu je Freeze predstavljen kao **Dr. Art Schivel**, a pojavljuje se kako bi se osvetio [[Batman]]u jer je tokom ranije borbe ovaj slučajno polio kriogeničku tekućinu po njemu, zbog čega ovaj ne može preživjeti na temperaturama iznad -50&nbsp;°C. Njegov plan vrti se oko krađe [[dijamant|dijamanata]] (koji se u engleskom slengu nazivaju "ice", isto kao i [[led]]), pri čemu je isprva prilično uspješan, čak toliko da je uspio zalediti [[Batman]]a i [[Robin]]a. Dok fizičar Vince u bolnici spašava Batmana i Robina, Mr. Freeze otima Paula Diamantea, igrača [[bejzbol]] kluba Gotham City Eagles. Kada sazna da se ''Dynamic Duo'' spasio, Freeze ponudi Diamantea za Batmana, na što Vitez tame pristaje. Freeze na koncu uhvati i Robina, no Batman se uspješno spasi i svlada Freezea. Sandersov Freeze je u svom skrovištu imao posebne izvore topline kako bi njegovi pomoćnici mogli komunicirati s njim, a sam Sanders je nosio odijelo s kacigom i imao je veliki ''Freeze Gun'' u obliku puške te je imitirao [[njemački]] naglasak, što njegovu interpretaciju čini jedinstvenom u sklopu serije. Epizode "[[Green Ice]]" i "[[Deep Freeze (Batman)|Deep Freeze]]", u sklopu druge sezone, donose [[Otto Preminger|Otta Premingera]] u ulozi Mr. Freezea. Preminger, inače [[Austrijanci|Austrijanac]], koristio je svoj materinji naglasak prilikom interpretacije, a umjesto odijela i kacige je nosio ''Freeze Collar'', veliku ogrlicu kojom je regulirao temperaturu, što će kasnije zadržati i treća interpretacija Freezea. Freezeov povratak u seriju donio je istovremenu otmicu ''miss'' [[Island]]a i lansiranje Operacije ''Hate Batman''. Freeze je oteo misicu, u koju se zaljubio, nadajući se da će ga ova zavoljeti i udati se za njega ako joj snizi temperaturu dovoljno nisko. S druge strane, Operacija ''Hate Batman'' je za cilj imala uništavanje reputacije [[Batman]]a i [[Robin]]a tako da ih prikaže korumpiranima i neefikasnima, dok ih je Freeze istovremeno planirao zalediti. Iako ih nije uspio zalediti, njegova operacija blaćenja je bila uspješna pa su Batman i Robin odlučili objesiti svoje maske na neko vrijeme. No, Freeze je tada postavio neizvediv zahtjev za milijardom dolara kako ne bi zaledio Gotham. Uvjerivši se kako je Freeze doista u stanju to uraditi, Batman i Robin ponovo navuku maske i pronalaze Freezea, spase ''miss'' Islanda i spriječe plan zaleđivanja Gothama. Posljednje pojavljivanje Freezea bilo je u epizodama "[[Ice Spy]]" i "[[The Duo Defy]]", posljednjim epizodama druge sezone. Tu je Premingera zamijenio legendarni [[Eli Wallach]], koji je zadržao Premingerov kostim s ''Freeze Collarom'', ali je ponovo morao imitirati [[njemački]] naglasak kao Sanders. Freeze ponovo planira zalediti cijeli Gotham, za što mu je potrebna formula za instantni led, koju poznaje [[island]]ska znanstvenica, profesorica Isaacson. Freeze se ukrcava na ''S.S. Gotham Queen'' i otima profesoricu. Nedugo zatim šalje svog istreniranog tuljana, Isolde, u GCPD s porukom u kojoj traži da [[Batman]] dostavi otkupninu za profesoricu. No, Freeze namjerava zadržati i novac i profesoricu te, uz sve to, eliminirati Batmana. Freeze na koncu uspije izvuči formulu iz profesorice te ju natjera da mu izradi ''Freeze Ray'', s kojom planira zalediti prvo Gotham, a onda i cijelu državu. Batman i Robin slijede Isolde i tako pronađu Freezeovo skrovište te svladaju poludjelog zlikovca, kojeg na kraju odvodi policija.

Nakon serije iz [[1966.]], Mr. Freeze je tokom 60-ih i 70-ih imao dva animirana pojavljivanja; prvo u seriji ''[[The Batman/Superman Hour]]'', gdje mu je glas posudio [[Ted Knight]], a onda i u seriji ''[[The New Adventures of Batman]]'', gdje mu je glas posudio [[Lennie Weinrib]].

Sljedeće pojavljivanje imao je u kultnoj seriji **', prvoj u sklopu DCAU serijala, nakon koje je bio redoviti lik u većini animiranih materijala o Batmanu. Freezeov novi izgled dizajnirao je Mike Mignola, autor *[[Hellboy]]ja*, a po nalogu kreatora serije Brucea Timma. Prvi izbori za Freezeov glas bili su Anthony Hopkins i Anthony Zerbe, no Timm se na koncu dosjetio Michaela Ansare. Ansara i Timm su se izvorno sukobili oko načina interpretacije - Timm je želio da Freeze zvuči kao robot, hladno i bez emocije, dok je Ansara smatrao da bi takav Freeze zvučao previše monotono. Na koncu su se ipak dogovorili oko prikladne glasovne interpretacije. U sklopu serije *TAS*, Freeze se pojavio ukupno dva puta. Prvo pojavljivanje bilo je u epizodi prve sezone "Heart of Ice", emitiranoj 7. rujna 1992. godine. Autor epizode bio je Paul Dini, koji je u njoj predstavio svoju novu genezu za Freezea, koja će kasnije postati kanon. Epizoda, o čijem je sadržaju govoreno ranije u članku, prati Freezeov pokušaj osvete nad Ferrisom Boyleom (glas posudio Mark Hamill), šefom GothCorpa, koji je zatvorio njegov eksperiment i tako Victora Friesa pretvorio u Mr. Freezea, a njegovoj supruzi Nori uskratio lijek. Nakon što ga Batman svlada, javnosti prezentira dokaze o Boyleovoj korumpiranosti i zločinu koji je počinio prema Victoru i Nori Fries. Istovremeno, Freeze je zatvoren u Arkhamu, u posebnoj ćeliji u kojoj se održava stalno niska temperatura. Epizoda "Heart of Ice" ja imala dalekosežni utjecaj te se danas smatra jednom od najboljih epizoda cijele serije, kako među kritičarima tako i među publikom. Godine 1993., epizoda je nagrađena nagradom Daytime Emmy za najbolji scenarij u animiranom programu. Freezeovo drugo pojavljivanje bilo je u epizodi "Deep Freeze", koja se nadovezuje na posljedice epizode "Heart of Ice". Naime, dok Freeze boravi u svojoj ćeliji, dolazi nadljudski snažan robot koji ima sposobnost zaleđivanja te otima Freezea iz njegove ćelije. Freeze završava kod Granta Walkera (glas posudio Daniel O'Herlihy), starog bogataša i dizajnera zabavnih parkova koji živi u svom podvodnom parku imena Oceania. Walkerova želja je da prođe kroz isti kriogenički postupak kao i Freeze te tako postane besmrtan. Walker je Freezeu vratio njegovo odijelo i zamolio ga da mu pomogne, no Freeze je isprva odbio, kazavši kako je njegovo stanje zapravo prokletstvo i kako bi zamijenio tisuću svojih zaleđenih godina za Walkerov najgori dan. Walker mu u tom trenutku pokazuje Noru te mu obećaje lijek ukoliko mu pomogne, nakon čega Freeze konačno pristaje. U međuvremenu, Batman i Robin pronalaze Oceaniju i žele spriječiti Walkera i Freezea, no ovaj potonji ih zaledi i uspješno dovrši postupak nad Walkerom. Batman pokušava urazumiti Freezea, tvrdeći kako će ga Nora mrziti kada sazna da je pomogao Walkeru da uništi svijet kakvog poznaju. U tom trenutku Freeze oslobodi Batmana i Robina te napadne Walkera, nakon čega preoptereti jezgru Oceanije. Freeze daje posljednju uputu građanima da napuste grad te odluči ostati u njemu kako bi umro sa svojom suprugom. Batman ga pokuša spasiti, no Freeze preventivno zaledi Robina kako bi natjerao Batmana da pobjegne s dječakom i pusti ga na umre. Na samom kraju, Batman zaključi kako to vjerojatno nije Freezeov kraj, što se potvrdi kada vidimo Freezea s Norom, zarobljenog u velikom komadu leda.
 
Ansara je ponovo posudio glas Freezeu u epizodi "Cold Comfort" serije *[[The New Batman Adventures]]*, nastavka *TAS* serijala. Freeze je, kao i većina likova, doživio drastični redizajn u odnosu na onaj u *TAS* serijalu, mada je kontinuitet radnje bio isti. Radnja se događa nakon događaja u filmu *[[Batman & Mr. Freeze: SubZero]]*, u sklopu kojega je Nora uspješno izliječena. Iako ga je ona strpljivo čekala, Freeze joj se nije obratio, posramljen svog stanja i činjenice da ju nikada neće moći osobno dotaknuti. Isto tako, što nitko nije znao, Freezeovo besmrtno stanje je počelo uzrokovati propadanje njegova tijela. Freeze je tada uspješno oteo nekoliko znanstvenika, koji su uspjeli spasiti njegovu glavu i ugraditi ju u kapsulu s robotskim nogama, koja je kasnije pričvršćena na robotsko tijelo. U takvom stanju, Freeze saznaje kako se Nora udala za liječnika koji joj je spasio život i trajno napustila Gotham City, što u potpunosti uništi i ono malo humanosti što je u njemu ostalo. Ovaj Freeze je, iako je kontinutet identičan, interpretiran osjetno drugačije i mračnije od onog iz *TAS* serijala, lišen humanosti i razuma, mada ne i one tragične note koju je prikazao Dini. Freeze sada više nije opsjednut svojom suprugom već se ponovo vratio svojoj osveti, koja sada postaje njegova fiksacija; on želi svima nanijetu bol kroz koju on prolazi. Uz to, osjetna je i promjena u njegovu karakteru, koji je sada postao još hladniji, sličan stroju, te sardoničniji. Freeze započinje s detaljima - napadom na Wayne Manor i Alfreda Pennywortha (kojega je skoro ubio) - ali je njegov konačni plan zalediti cijeli Gotham obrnutnom fuzijskom bombom. Freeze ulazi u helikopter, no dolaze Batman i Batgirl te ga uspijevaju spriječiti. Dok Batman svlada Freezea, Batgirl odvozi helikopter iznad oceana. Batman na koncu prikači bombu za Freezea i baci ga u ocean, a eksplozija stvori veliki ledeni stup. Freezeovo tijelo je zarobljeno u ledu, no bez robotske glave, koja je uspjela pobjeći.

Posljednji put kada je Michael Ansara posudio glas Mr. Freezeu bilo je u seriji *[[Batman Beyond]]*, futurističkoj viziji Batmana u kojoj je Terry McGinns preuzeo ulogu Viteza tame od Brucea Waynea. Tokom par ranijih epizoda vidimo Freezeove *Freeze Guns* u Batcaveu, no u epizodi "Meltdown" saznajemo kako je Freezeova glava preživjela sve do 2039. godine, od trenutka kada su Batman i Batgirl uništili njegovo robotsko tijelo u seriji *[[The New Batman Adventures]]*, koja je dio istog kontinuiteta. Freezea je spasio korumpirani biznismen Derek Powers, poznatiji po svom kriminalnom alter-egu Blight, zajedno sa znanstvenicom Stephanie Lake, koja je transformirala Freezeov DNK. Proces je za Friesa bio uspješan (sada je ponovo bio čovjek), a Powers se u isti kako bi izliječio svoju mutaciju. No, Freeze je odlučio dokazati se promijenio i kako više nema namjeru biti kriminalac. Zajedno s dr. Lake, implicirajući tako početak veze s njom, odlazi na groblje gdje je pokopana njegova prava glava, a gdje ih napadne čovjek koji se želi osvetiti Freezeu jer je ovaj ranije ubio njegovu obitelj. Na Batmanovo iznenađenje, Freeze pusti ubojicu i nedugo zatim uspostavi fond kako bi se iskupio Neo-Gothamu za svoja ranija zlodjela. Protekom vremena, Freezeovo klonirano tijelo počelo je pokazivati simptome njegove ranije bolesti i nužnosti obitavanja na temperaturama ispod nule. Kada su to shvatili, Powers i dr. Lake su ga izdali i hladnokrvno planirali terminirati eksperiment, no Freeze je uspio pobjeći i domoći se novog odijela, koje je bilo snažnije i moćnije nego ijedno dotad. Ponovo izdan, Freeze se nanovo posvetio osveti kao svojoj fiksaciji, vrativši se u kompleks Wayne-Powers kako bi raznio laboratorij i tako počinio suicid. Tamo ga dočeka Batman, koji ga planira spriječiti, no ubrzo se pojavljuje Blight koji teško rani Freezea i gotovo ubije Batmana. Taj čin spriječi upravo Freeze, koji se uspije oporaviti i napasti Blighta prije nego ovaj uspije ubiti Batmana. U tom trenutku Freeze uspije tek odgoditi pregrijavanje reaktora dovoljno dugo da Batman pobjegne, no on sam odbija ići. Batman mu govori da mora ići, međutim Freeze mu odgovara: "*Vjeruj mi, jedino je tebi stalo!*" Batman uspije pobjeći, a Freeze vjerojatno umire u eksploziji, iskupivši se tako Gothamu za sva ranija nedjela. Iako je kroz tri serije prošao kroz različite interpretacije i faze, Freeze je u ovom animiranom kontinuitetu neosporivo ostao antijunak kakvim ga je Dini izvorno zamislio, konstantno udaran od strane života, ali koji je u cijeloj svojoj tragičnoj sudbini zadržao razum i osjećaj za humanost, počinivši u konačnici suicid, najveću žrtvu, kako bi se iskupio Gothamu za svoja ranija zlodjela.

Mr. Freeze se osobno nije pojavio u animiranoj seriji *[[Justice League (TV serija)|Justice League]]*, međutim jedan od njegovih *Freeze Guns* je viđen u Batcaveu. U posljednjoj epizodi serije, Kragger je njime pokušao zalediti Supermana, no u tome nije uspio.

Mr. Freeze se pojavio kao jedan od negativaca u seriji *[[The Batman (TV serija)|The Batman]]*, gdje je prikazan kao pljačkaš banaka koji je osuđen na život u kriogeničkom odijelu zbog nesreće u laboratoriju koju je doživio bježući od Batmana. Ova serija donosi drastičnu razliku u genezi lika u odnosu na raniji animirani kontinuitet, a glas Freezeu u njoj je posudio Clancy Brown. Kako bi preživio, prisilio je znanstvenika da mu izradi posebno odijelo, koje mu omogućava da direktno ispaljuje led, što je još jedna razlika u odnosu na ranije inrepretacije. U ovoj je seriji često surađivao s drugim zlikovcima, poput Fireflyja u epizodi "Fire and Ice" ili Banea, Black Maska i Clayfacea u epizodi "The Batman/Superman Story (Part 1)", u kojoj ih je Lex Luthor unajmio da otmu Lois Lane, samo da bi ih porazili Superman, Batman i Robin. U epizodi "The Icy Depths" se borio s Penguinom kako bi došao do kišobrana koji je sadržavao mapu za pronalazak izgubljenog blaga, dok je s istim surađivao, zajedno s Jokerom i Baneom, u borbi protiv Joininga u epizodi "The Joining (Part 2)". Freeze se pojavio u još nekoliko epizoda, neke od kojih su bile smještene u budućnosti.

John DiMaggio, imiturajući njemački naglasak, posudio je glas Freezeu u seriji **', gdje se isprva pojavio kao Mr. Zero, imitirajući izgled istoga iz Srebrnog doba, a kasnije kao Mr. Freeze, izgledajući kao [[George Sanders|Sandersova]] verzija lika iz serije ''[[Batman (TV serija)|Batman]]''. Ova verzija Freezea je bila jedina koja je koristila Mr. Zeroa kao inspiraciju, odnosno jedina koja je prikazala animiraju verziju Sandersove interpretacije lika.

Mr. Freeze se pojavio i u animiranoj seriji ''[[Young Justice (TV serija)|Young Justice]]'', gdje mu je glas posudio [[Keith Szarabajka]].

====''Gotham''====

Victor Fries je najavljen kao jedan od likova koji će se pojaviti u drugoj sezoni serije ''[[Gotham (TV serija)|Gotham]]'', što će biti njegovo drugo televizijsko pojavljivanje izvan animiranog materijala. Autori serije trebali bi predstaviti novu, originalnu genezu za lika. Dana [[28. listopada]] [[2015.]], potvrđeno je kako će Victora Friesa/Mr. Freezea u seriji glumiti [[Nathan Darrow]]. Svoje prvo pojavljivanje imao je u jedanaestoj epizodi, pojavivši se na samom kraju epizode. Mr. Freeze je, potpuno odjeven i sa svojim Freeze Gunom, napao čovjeka na ulici, koji je prethodno bježao od njega. U sljedećoj epizodi je otkriveno kako je čovjek iza maske zapravo Victor Fries (njegovo se ime u ovoj verziji čita [frajz], a ne [friz] kao što je uobičajeno), koji se skrbi o smrtno bolesnoj supruzi Nori. Fries je koristio izrazito djelotvorni i teško nabavljivi tekući [[helij]] kako bi zaledio i oteo ljude, a sve s ciljem pronalaska lijeka za svoju bolesnu suprugu. Svoje je žrtve odvodio u podrum gdje ih je pokušao oživjeti nakon smrzavanja, ali bez uspjeha. Njegova je briga za suprugu, kao i u većini inkarnacija, gotovo bezgranična i odlazi do te mjere da pred svjedocima dolazi u ljekarnu i zamrzava zaštitara i ljekarnika koji mu je ranije odbio dati novu dozu lijeka za suprugu; oni su odabrano kao žrtve iz osvete.

Zbog specifičnosti njegove metodologije, [[James Gordon|Gordon]] i [[Harvey Bullock|Bullock]] su mu brzo ušli u trag i pronašli njegove žrtve, a njegovu su suprugu odveli na razgovor. Fries je u tom trenutku bio izvan doma pa je uspio pobjeći policiji, međutim kasnije se sam prijavio kako bi supruzi mogao dostaviti lijek. Ipak, dogodilo se da je Fries bio peta osoba koja je tvrdila da je odgovorna za smrzavanja (ostalo su bili lažnjaci) pa ga policija nije shvatila ozbiljno. Kada je ljekarnik kojega je zamrznuo uspješno oživio, a Fries je to vidio, napustio je zgradu policije i obećao kako će doći po suprugu, zadovoljan uspješnim eksperimentom. Na kraju epizode, [[Hugo Strange]] je čitao novinski članak o uspješnom oživljavanju nakon kriogeničkog zamrzavanja; Victor Fries je u tom članku nazvan Mr. Freeze. U nastavku priče, Victor Fries je pokušao i uspio spasiti svoju suprugu iz ruku policije te ju je odveo natrag u njihov dom kako bi ju zamrznuo i održao na životu. Dok je on išao po ogrlicu, a [[Leslie Thompkins]] po čašu vode, [[Nora Fries|Nora]] je zamijenila ispravni kanistar s Victorovom kriogeničkom formulom s neispravnim. Kada se vratio, Fries ju je, prema dogovoru, zamrznuo, međutim ubrzo je u tragičnoj sceni shvatio kako se njezino zamrznuto tijelo raspada i kako je ona mrtva; trebat će mu nekoliko trenutaka da otkrije kako je zamijenila kanistre. Ožalošćen, Fries je pustio Leslie i rekao joj kako će se predati policiji, međutim je iskoristio svoju formulu na samome sebi, vjerujući kako će umrijeti kao i njegova supruga. Kada je [[James Gordon|Gordon]] došao po njega, pronašao je dva zamrznuta leša.

Kasnije se saznalo kako doktori u [[Arkham Asylum|Arkhamu]] nisu bili u stanju oživiti ga te kako je Victor Fries umro. Ipak, otkrilo se kako je to bila laž koju je realizirao [[Hugo Strange]]. Victor Fries, živ, ali deformiran (bijela kosa, ledeno plave oči), smješten je u posebnu ćeloju u Indian Hillu, gdje mu je Hugo Strange objasnio kako je formula izazvala mutaciju zbog koje ne može preživjeti na temperaturama iznad 0° (soba u kojoj je bio bila je postavljena na -20°). Kada je Fries ustvrdio da je trebao umrijeti s Norom, Strange mu je objasnio kako je smrt samo novi početak te kako želi da mu pomogne u eksperimentima koji bi ga trebali prilično zainteresirati. Dodaje i kako je izvršio modifikacije na njegovom novom odijelu koje će mu omogućiti da se normalno kreće i izvan sobe, bez da umre. U tom je trenutku rođen Mr. Freeze. Ipak, Strange je držao Friesa u njegovoj sobi, gdje je ovaj akumulirao priličnu količinu bijesa, a koju su autori serije iskoristili kao uzrok njegovih kriminalnih tendencija. Kada ga je Strange zadužio da pronađe i eliminira Karen Jennings, Fries je prvi put obukao svoje odijelo; vizualni dizajn Mr. Freeza je najsličniji onom iz New 52 serijala, s tim da Freeze u ''Gothamu'' nema kacigu. Zadovoljan prilikom da isproba svoje moći, Freeze pronalazi Gordona, [[Bruce Wayne|Brucea]] i [[Alfred Pennyworth|Alfreda]] te ih napada prilikom njihova pokušaja spašavanja Karen. Iako ga Gordon i Alfred pokušavaju ustrijeliti, ispodtavlja se kako je njegovo odijelo otporno na metke. Shvativši opasnost situacije, Karen se odluči žrtvovati te istrči pred Freezea, koji ju bez razmišljana zaledi, a onda i uništi njezino zaleđeno tijelo. Prilikom povratka u Arkham, obavijesti Strangea da je Gordon sudjelovao u pokušaju spašavanja Karen Jennings.

Na kraju druge sezone, Fries se dao u bijeg iz Arkhama kada je Strange aktivirao bombu. Nakon što se na izlasku sukobio s [[Firefly|Bridget Pike (Firefly)]], pobjegao je iz Arkhama i otišao na nepoznatu lokaciju. [[Penguin]] i [[Poison Ivy|Ivy Pepper]] su ga kasnije pronašli na lokaciji izvan Gothama gdje je konstantno hladno te su ga nagovorili da im se pridruži u osvetničkom pohodu na [[Riddler]]a; Fries je pristao, a kasnije je pomogao i [[Fish Mooney]]. Na samom kraju sezone, surađujući s Penguinom, zaledio je Riddlera i od njega napravio skulpturu koju je Penguin odlučio staviti u svoj Iceberg Lounge.

===Film===

Iako se Mr. Freeze nije pojavio u [[Batman (1966)|filmu iz 1966.]] godine, [[camp (stil)|camp]] stil tog filma dobio je dostojan ''hommage'' u [[Joel Schumacher|Schumacherovom]] filmu ''[[Batman & Robin (film)|Batman & Robin]]'' iz [[1997.]] godine. Bio je to četvrti film iz prvog serijala o Batmanu, drugi kojega je režirao Schumacher te, kako će se ispostaviti, posljednji iz tog serijala. Prvi izbor za ulogu Mr. Freezea bio je [[Patrick Stewart]], a govorilo se i o [[Anthony Hopkins|Anthonyju Hopkinsu]] te o [[Ben Kingsley|Benu Kingsleyju]], no na kraju je izabran [[Arnold Schwarzenegger]], što je dovelo do toga da su scenaristi morali preraditi izvorni tekst kako bi ga prilagodili Schwarzeneggeru. Izborom je diktirao Schumacher, koji je želio da Freeze bude velik i snažan, a drugi i treći izbor bili su [[Sylvester Stallone]] i hrvač [[Hulk Hogan]]. Schwarzenegger je za ulogu plaćen $25,000,000. Schumacherova ideja Mr. Freezea bila je naglašeno ''campy'' uz tek povremene primjese [[Paul Dini|Dinijeve]] verzije iz animirane ''TAS''. Autori su Freezeovu genezu bazirali djelomično na onoj Dinijevoj, uz određene izmjene, no vizualni dojam je namjerno doživio drastičnu promjenu kako bi se učinila razlika u odnosu na animiranu verziju. Kostim kojega je nosio bio je toliko složen da je priprema istog trajala šest sati. U ovom filmu, Victor Fries je uspješni desetobojac i nobelovac koji radi na lijeku za neizlječivi MacGregorov sindrom, koji postepeno ubija njegovu suprugu [[Nora Fries|Noru]] (a od kojeg boluje i [[Alfred Pennyworth]]). Tokom jednog eksperimenta, Fries upadne u kanistar s [[tekući dušik|tekućim dušikom]]. Čudom preživi, no postaje ovisan o kriogeničkom odijelu kojemu energiju daju [[dijamant]]i (još jedan ''campy hommage'' na seriju iz 60-ih) te postaje Mr. Freeze. Smjestivši se u tvornicu za proizvodnju sladoleda, Freeze započinje kriminalnu karijeru kako bi skupio sredstva za liječenje svoje supruge. Njegovi zločini baziraju se na krađi dijamanata pomoću kojih planira izgraditi veliku ''Freeze Engine'' s kojom planira zalediti Gotham i tražiti enormnu otkupninu s kojom bi financirao svoje istraživanje. [[Batman]] ([[George Clooney]]) i [[Robin]] ([[Chris O'Donnell]]) ga pokušavaju spriječiti, no Freeze zaledi Robina i uspije pobjeći. Kasnije sazna gdje će nabaviti posljednji dijamant i krene na kostimiranu zabavu na kojoj ga ponovo dočekaju Batman i Robin, koji ga ovoga puta uspješno svladaju i pošalju u [[Arkham Asylum|Arkham]]. Tamo je Freeze lišen odijela i smješten u posebnu ćeliju u kojoj je namještena niska temperatura te se smatralo kako ne može pobjeći. Međutim, ubrzo su se pojavili [[Poison Ivy]] ([[Uma Thurman]]) i [[Bane]] ([[Robert Swenson]]), koji oslobađaju Freezea iz ćelije. Poison Ivy je bila impresionirana njime i željela je s njim surađivati. Freeze je ubrzo došao do svojih dijamanata i naredio Ivy da mu dovede suprugu. No, Ivy je isključila komoru u kojoj je boravila Nora i tako ju ubila, okrivivši Batmana za taj potez. Bijesan i razočaran, Freeze je obećao osvetiti se Gothamu zbog nepravde koja mu je nanesena. Dok je Ivy "zabavljala" Batmana i Robina, Freeze i Bane su ukrali veliki teleskop iz gradskog opservatorija kako bi Freeze od njega napravio divovski ''Freeze Gun'' i ledom pobio cijeli Gotham. Dok su se Batman i Robin oslobodili Ivy i u pratnji [[Batgirl]] ([[Alicia Silverstone]]) došli do opservatorija, Freeze je već zaledio velik dio grada i tako herojima ostavio samo 11 minuta prije nego svi umru. Robin i Batgirl su krenuli na Banea, dok se Batman sukobio s Freezeom. Vitez tame ga je uspješno oborio s teleskopa, no Freeze je tada aktivirao ledene bombe i uništio teleskop. Freeze je bio poražen, a Batman i njegov tim su otkrili naćin kako spasiti grad pomoću satelita, u čemu su i uspjelo. Batman tada odlazi do Freezea, kojemu je pad polomio kacigu i koji je bio osjetno slabiji zbog temperature. Freeze mu govori da ga ubije kao što je ubio i Noru, na što mu Batman pokazuje snimku koja otkriva kako je Ivy kriva za tu tragediju te mu otkriva kako su uspjeli spasiti Noru i kako je živa. Tada apelira na Freezeovu humanost i traži lijek za MacGregorov sindrom kako bi spasio Alfreda. Freeze pristaje i tako se iskupljuje za svoje pogreške, nakon čega ga Batman odvodi u Arkham, obećavši mu da će i Noru premjestiti tamo. U Arkhamu, Freeze dijeli ćeliju s Ivy, kojoj obećaje osvetu zbog svega što je uradila. Reakcije publike i kritike na Schumacherovog Freezea bile su izrazito negativne, što zbog samog načina interpretacije što zbog izbora Schwarzeneggera i njegove interpretacije lika. Posebne kritike bile su upućene Freezeovom dijalogu, koji je nazvan inertnim i koji je zbog brojnih referenci i jezičnih igara na temu [[led]]a djelovao prilično stupidno. [[James Berardinelli]] je ulogu komentirao ovako: "''Schwarzenegger, osim što izgleda kao spoj [[Bibendum|Michelinove maskote]] i [[RoboCop]]a, djeluje potpuno zbunjeno u svojoj ulozi. Ponekad je u [[Terminator]] modusu; s druge strane, u nekim scenama gricka cigaru kao da je u [[Last Action Hero|Posljednjem akcijskom heroju]]."'' Također je dodao kako su Freezeova geneza i motivacija "''prekompleksni da bi ih Schwarzenegger uspješno iznio (što nije bilo govora da će [[Patrick Stewart]] dobiti ovu ulogu?) ili da bi Schumachera bilo briga da ih istraži. Posljedica toga je Mr. Freeze koji je frustrirano nepotpuna sirovina koja želi okovati Gotham ledom.''" Robin Dougherty je ulogu komentirao riječima: "''Schwarzeneggerova osebujnost je zakočena. On djeluje kao moljac kojega je pregazio kamion. Paralizira ga i nevjerojatno inertan dijalog. Koliko očajnih šala na temu leda možete ubaciti u dva sata filma? Kupite kartu i pogledajte.''" Sve u svemu, Schumacherova interpretacija Freezea pokazala se kao potpuni fijasko te se danas smatra podbačajem kako među kritikom tako i među fanovima, posebice u usporedbi s Dinijevom verzijom, koja je čak i utjecala na nju.

Već sljedeće godine izašao je animirani film ''[[Batman & Mr. Freeze: SubZero]]'', koji se nadovezao na kultnu animiranu seriju ''TAS''. Freeze je interpretiran na isti način kao i u seriji, a glas mu je ponovo posudio [[Michael Ansara]]. Radnja filma prati događaje nakon Freezeova nestanka u epizodi "Deep Freeze" i služi kao poveznica između ''TAS'' i ''[[The New Batman Adventures]]''. Nakon posljednjeg susreta s Batmanom, Freeze se smjestio na [[Arktik]]u gdje je, u pratnji još uvijek zaleđene Nore, osnovao svojevrsnu obitelj s [[Inuiti|inuitskim]] dječakom Kunacom i dvama [[polarni medvjed|polarnim medvjedima]], Hotchkom i Shakom. Nakon što se na Arktiku pojavi [[podmornica]] i uništi Norinu zaštitu, nanoseći joj tako teške ozljede, Freeze se vraća u Gotham. Tamo pronađe dr. Gregoryja Belsona, koji mu otkrije kako Nora treba transplantaciju organa, no problem se javi kada, zbog Norine rijetke krvne grupe, ne uspiju pronaći donatora. Freeze ustvrdi kako će koristiti živog donatora neovisno o posljedici. Belson isprva odbije, no kada ga Freeze podmiti zlatom, pristaje. Otkriju kako je [[Barbara Gordon]] ([[Batgirl]]) savršen donator te, nakon što sazna njezinu lokaciju, Freeze sa svojim medvjedima upada u restoran i otima ju. Odvodi ju na napuštenu naftnu platformu, gdje ona pristaje pomoći Nori, ne znajući što Freeze zapravo planira. Kada shvati kako ju planiraju ubiti, Barbara bježi uz Kunacovu pomoć, a ubrzo nakon toga dolaze [[Batman]] i [[Robin]]. Dolazi do borbe u kojoj Belson slučajno pogodi jedan od kanistara s gorivom i izazove požar. Freeze uspije zalediti Batmana i Robina, no Belson ga u tom trenutku izda i pokuša pobjeći, no pogiba u ruševinama. Batman i Robin se uspiju osloboditi i krenu spašavati sve prisutne. Tokom cijelog kaosa, Freeze slomije nogu, ali odbije Batmanovu pomoć, kazavši mu da prvi spasi Noru i Kunaca. Vitez tame uspješno spasi sve, no kada krene po Freezea, platforma se uruši i Freeze pada u ocean. Ubrzo se otkriva kako je preživio te kako se, na leđima svojim medvjeda, vratio na [[Arktik]] kako bi tamo živio sam. Preko televiznije saznaje kako je kompanija [[Wayne Enterprises]] spasila Norin život i potpuno ju izliječila. Freeze tada zaplače od sreće i odlazi šepajući u pratnji svojih medvjeda. Ovaj je film dočekan kao pravo osvježenje nakon Schumacherova fijaska te se smatra jednim od najboljih animiranih ostvarenja iz serijala o [[Batman]]u, a čak je nagrađen i [[Nagrada Annie|Nagradom Annie]] za najbolje kućno izdanje [[1998.]] godine. Ovaj Freeze je interpretiran sukladno Dinijevoj verziji tragičnog antijunaka u ''TAS'' serijalu, a film je samo dodatno potvrdio sve ranije iznesene elemente. Posljedice ovoga filma analizirane su u seriji ''[[The New Batman Adventures]]''.

Od manje značajnih pojavljivanja treba spomenuti i animirani film ''[[Superman/Batman: Public Enemies]]'', gdje je bio dio tima zlikovaca povezanih s ledom, a kojima su pripadali i [[Icicle Jr.]], [[Killer Frost]] i [[Captain Cold]]. Iako se nije direktno pojavio u filmu, [[Killer Frost]] je pronašla njegov ''Freeze Gun'' u animiranom filmu **', u kojemu je samo spomenut. Mr. Freeze, verzija Elija Wallacha, imao je i kraće cameo nastupe u animiranim filmovima **' ([[2016.]]) i ''[[Batman vs. Two-Face]]'' ([[2017.]]), koji su bili animirane verzije temeljene na kultnoj seriji iz 60-ih godina.

===Video igre===

Mr. Freeze se pojavio u cijeloj seriji video igara o [[Batman]]u, nekad kao sporedni lik, a nekad kao jedan od ''bosseva'' u igri. Prvo pojavljivanje imao je u [[Sega Genesis]] igrama ''Batman: The Animated Series'' i ''The Adventures of Batman & Robin''. U prvoj se pojavio kao jedan od ''bosseva'', dok je u potonjoj bio posljednji ''boss'' u igri. Pojavio se i u video igri temeljenoj na filmu ''Batman & Robin'', a među ostala pojavljivanja u prvoj fazi igara spadaju ''Batman: Chaos in Gotham'', ''[[Batman Vengeance]]'' (gdje mu je glas posudio [[Michael Ansara]]) i **'. Pojavio se i u igri *Toxic Chill*, gdje se ujedinio s Riddlerom kako bi utjecao na vremenske prilike u Gothamu.

Prvo ozbiljnije pojavljivanje imao je u igri *[[Lego Batman: The Video Game]]*, gdje se pojavljuje kao jedan od *bosseva* u sklopu Riddlerova tima. Glas mu je posudio Ogie Banks, a njegov dizajn je uglavnom pratio onaj iz *TAS* serijala. Pomoću svog *Freeze Guna* može zalediti protivnike i vodu, a odijelo mu daje snagu da podiže predmete koje drugi ne mogu te ga štiti od toksina. Mr. Freeze se pojavio i u nastavku, *[[Lego Batman 2: DC Super Heroes]]*, gdje mu je glas posudio Townsend Coleman. U ovoj je igri Freeze također jedan od *bosseva* i *unlockable* lik kojeg se može pronaći u opservatoriju. U trećem nastavku serijala, *[[Lego Batman 3: Beyond Gotham]]*, pojavljuje se kao igrivi lik kojemu glas posuđuje Liam O'Brien. Osim temeljne verzije, DLC pack omogućuje igranje i s verzijom iz serije *[[Batman Beyond]]*.

Freeze se pojavio i u igrama *[[DC Universe Online]]* i **', mada u ovoj potonjoj nije bio igrivi lik. 

U konačnici, Freeze se pojavljuje kao jedan od likova u **' serijalu. U prvom nastavku, **', Freeze se ne pojavljuje osobno no [[Batman]] može vidjeti njegovu zaleđenu ćeliju, skeniranjem koje se otključava njegova biografija. Prvo osobno pojavljivanje imao je u igri **', gdje mu je glas posudio Maurice LaMarche. Njegov dizajn je, iako inkorporira neke zajedničke elemente ranijih interpretacija, prilično originalan i prikazuje ga u visokomehaniziranom odijelu s kanistrom koji sadrži kriogenu tekućinu na leđima. Iako je prilično trom zbog teškog odijela, ono mu da je nadljudsku snagu. U igri se pojavljuje i kao *boss* i kao Batmanov saveznik. Naime, nakon što Joker otruje Batmana istim otrovom kojim se on otrovao, Vitez tame mora pronaći Freezea kako bi došao do lijeka. Freeze se smjestio u napuštenu zgradu GCPD-ja (doslovno najhladnije mjesto u Arkhamu), no Batman tamo pronalazi nekoliko Penguinovih ljudi koji otkrivaju kako je njihov šef zarobio Freezea u zgradi Instituta Cryus Pinkney. Batman odlazi do Instituta gdje uspijeva pronaći Freezea i eliminirati njegove stražare. Penguin je Freezea lišio odijela i pretvorio ga u izložak Instuta te mu povećao temperaturu, zbog čega Freeze polagano umire. Batman saznaje kako je Penguin oteo njegov *Freeze Gun* i odijelo te kako drži nekoliko članova GCPD-ja kao taoce. Freeze mu odaje kako se *Freeze Gun* može deaktivirati preko odijela. Batman uspijeva osloboditi policajce i doći do Penguina, koji je izrazito moćan s Freezeovim oružjem. Batman ga ipak uspijeva pobijediti, a ubrzo se pojavljuje i Freeze u svom odijelu koji, iz osvete, zatvara Penguina kao izložak u prednjem dijelu muzeja. Mr. Freeze tada govori Batmanu da lijek, kojeg je Joker već bio naručio, prebrzo propada jer mu nedostaju određeni enzimi, na što Batman odgovara da pozna nekog tko te enzime posjeduje stoljećima. Mr. Freeze mu govori kako mu je potreban samo uzorak DNK kako bi dovršio lijek pa se Batman uputi pronaći jednu članicu skupine League of Assassins koju je Penguin bio zarobio. Nakon što uspije u svom zadatku, Batman se vraća u GCPD i gleda kako Freeze radi lijek. No, Freeze tada zaključa jednu epruvetu u sef, a drugu uništi i ucijeni Batmana da spasi Noru od Jokera ukoliko želi lijek. Batman i Mr. Freeze tada započnu borbu, no Freeze se pokazao kao prejak protivnik za direktni sukob. Batman se mora skrivati i koristiti teren kako bi omamio Freezea i nanio mu štetu, no svaki put kada Batman iskoristi jednu metodu, Freeze ga inhibira u ponovnom korištenju iste. Borba protiv Mr. Freezea je pohvaljena od strane kritike i fanova kao dobrodošla promjena u odnosu na klasični format borbe s većinom drugih zlikovaca. Nakon što Batman porazi Freezea i otvori sef, otkriva kako je Harley Quinn s vanjske strane prostorije otvorila sef i ukrala lijek za Jokera. Freeze tada da Batmanu novo oružje te ga zamoli da pronađe Noru, što tada postaje dodatna misija. Nakon što ju Batman uspije pronaći i poraziti čuvare, Mr. Freeze dolazi do njezine lokacije, koja je dobro skrivena, te se nastavi brinuti o njoj. Batman tada zamoli Freezea da obustavi svoju kriminalnu karijeru radi Nore, ako ne radi nekog drugog razloga.

LaMarche je ponovo posudio glas Freezeu u igri **', koja otkriva genezu Mr. Freezea u sklopu ''Batman: Arkham'' serijala. Freezeova priča nije dio glavne igre već se otvara preko DLC priče "Cold, Cold Heart", koja je temeljena na Dinijevoj nagrađenoj epizodi "Heart of Ice" iz ''TAS'' serijala. Freezeov dizajn je nešto izmijenjen u odnosu na ''Arkham City''. U ovoj priči, Freeze surađuje s [[Penguin]]om kako bi upao na zabavu na [[Wayne Manor|imanju Wayne]] i pronašao [[Ferris Boyle|Ferrisa Boylea]]. Kada Batman dođe do [[GothCorp]]a, pronalazi Penguina kako pokušava prevariti Freezea, no potonji iskoristi svoj ''Freeze Gun'' i zarobi Penguina u ledu. Nakon što pronađe odijelo za niske temperature i bušilicu za probijanje leda, Batman pronađe dokaze kako je Boyle kriv za nesreću koja je Victora Friesa pretvorila u Freezea te kako on drži njegovu suprugu, Noru. Batman na koncu porazi Freezea, a kada Boyle krene napasti zlikovca, Batman ga nokautira. Na kraju se otkriva kako je policija privela i Freezea, i Penguina i Boylea.

Freeze se u četvrtom nastavku serijala, **', ne pojavljuje u glavnoj igri, mada se njegovo oružje nalazi u vitrini u sobi za dokaze gothamske policije. Saznajemo kako je oružje ostalo još iz *Arkham Cityja* te kako je Freeze nestao zajedno sa suprugom nakon tih događanja. U svom komentaru, Aaron Cash dodaje kako vjeruje da ga je Batman konačno urazumio. Ipak, Mr. Freeze se i osobno pojavio u DLC priči "Season of Infamy: In From the Cold", gdje otkrivamo kako se utaborio u ledom okruženom brodu, *Nora*, gdje je čuvao suprugu i pokušavao pronaći lijek. Scarecrow i Arkham Knight su tražili od njega da im se pridruži u borbi protiv Batmana, što je Freeze rezolutno odbio. Kada su plaćenici Arkham Knighta napali brod i oteli Noru, Batman je došao i saznao od Freeza da su njezin povratak uvjetovali njegovom smrću. Iako mu je Batman rekao da ga ubije, ako im vjeruje, Freeze se zaustavio i zamolio Batmana da pronađe njegovu suprugu, dok on popravi generator i tako omogući njezin sigurno povratak. Vitez tame uspije pronaći Noru Fries, međutim njezina kapsula, u kojoj je bila čuvana, postala je izrazito nestabilna i ona se probudila iz svog kriogeničkog stanja, priznajući Batmanu kako je bila u stanju sna i kako je cijelo vrijeme čula Victora kako joj govori te da zna u što se pretvorio. Ubrzo Victor i Nora stupe u kontakt te mu ona pokušava reći da ne želi ponovo biti zamrznuta, međutim tada plaćenici lansiraju novi napad na brod. Batman s Norom odlazi pomoći Mr. Freezeu, koji konačno aktivira generator kako bi eliminirao dronove, ali pri tom uništi svu svoju opremu. Ubrzo nakon toga, Nora i Victor se ponovo ujedine i Nora ga zamoli da joj "dopusti da živi", na što on pristaje, pokazujući kako je u njemu ostalo emotivne topline i čovječnosti, iako je svjestan da će Nora živjeti možda samo nekoliko dana. Dok se Batman vraća u Gotham, Alfred mu javlja kako je *Nora* isplovila, pitajući ga želi li on da brod bude praćen, međutim Batman odbija, rekavši kako njih dvoje više neće vidjeti. Priča je posjedovala karakteristični tragični ton te je dobila pohvale kritičara i igrača, a smatrana je najboljom pričom iz "Season of Infamy" DLC paketa.

### Parodije

Mr. Freeze se pojavljuje kao lik u parodiji *[[Robot Chicken DC Comics Special|DC Comics Special]]* u sklopu animirane skeč-komedije *[[Robot Chicken]]*, gdje mu je glas posudio Nathan Fillion. Ovdje, Mr. Freeze upada u muzej u kojemu je izložena Plava zvijezda Egipta, no naiđe na konkurenciju u obliku Captain Colda, Iciclea i Chillblainea. Kasnije se pojavio i u nastavku *[[The Robot Chicken DC Comics Special II: Villains in Paradise]]*, gdje ne govori, ali se može vidjeti za stolom organizacije Legion of Doom te na klupici u Sinestrovom društvu. Kasnije u epizodi, vidimo ga kako leži na ručniku za plažu, na što nasumični tip reagira, misleći da je Freeze možda mrtav, no to se demantira kada bude prisutan na vjenčanju Gorille Grodda i Bizarro Supermana.

## Izvori

## Vanjske veze
*Mr. Freeze UGO profile